Krik: Zaštitnik zatražio dodatne informacije od BIA o slučaju Dojčinović\nZaštitnik građana Srbije Zoran Pašalić zatražio je od Bezbednosno - informativne agencije (BIA) dodatno izjašnjenje na pritužbe koje je na njen rad uložio urednik KRIK-a Stevan Dojčinović, saopštio je danas taj portal.\nU dopisu koji je uredniku KRIK-a stigao ove nedelje Zaštitnik građana navodi da je obaveštajna agencija na pritužbe odgovorila u maju i julu ove godine, ali da su od nje zatražena dodatna pojašnjenja. Tekstove o Dojčinoviću Informer je objavio u vreme dok je KRIK istraživao imovinu Aleksandra Vučića, tada premijera, i u njima su se mogle videti fotografije iz Dojčinovićevog privatnog života, pročitati transkripti telefonskih razgovora novinara KRIK-a i saznati dokle se stiglo sa istraživanjem Vučićeve imovine, naveo je ovaj portal. Na pitanje urednika KRIK-a da li je praćen, Vučić je tada odgovorio da Dojčinovića niko nije pratio "kao novinara".\n"Dojčinović je Informer dobio na sudu, tabloidu i njegovom uredniku naloženo je da Dojčinoviću isplate 150.000 dinara (oko 1.300 eura). Advokati ovog tabloida žalili su se na presudu, pa se čeka odluka suda više instance", saopštio je KRIK.


Šef stručnog štaba crno - belih pohvalio je svoje igrače nakon današnje pobede\nObjavljeno: 11.09.2021. 19:24h\nPartizan je nakon preokreta stigao do tri boda u Kragujevcu (3:1) i tako održao stoprocentan učinak nakon sedmog superligaškog izazova. Pobeda nad Radničkim predsrtavljala je idealan povratak sa reprezentativne pauze, ali i odličnu uvertiru pred gostovanje kiparskom Anortozisu u okviru prvog kola grupne faze Lige konferencije, te Aleksandar Stanojević očekivano nije skrivao zadovoljstvo.\n"Prezadovoljan sam jer smo pobedili. Stvorili smo dosta šansi, međutim imali smo i određenih problema, dostaigrača je umorno posle reprezentativnih obaveza. Momci pokazali karakter i zasluženo pobedili", rekao je strateg crno-belih.\nUprkos porazu, pozitivne kritike na račun svojih izabranika imao je i Vladimir Radenković, trener Radničkog.\n"Presekao nas je drugi gol, ali u odnosu nakvalitet ekipa i trenutni nivo igre Partizana ovo je maksimum Radničkog i ne mogu da imam bilo kakvu zamerku na račun mog tima. Ovo je najviše što Radnički može da pruži protiv rivala ovog kvaliteta", rekao je Radenković.\n(4.KOLO) PREMIJER LIGA: Siti slavio u Lesteru, Brajtonu pripala "infarkt" završnica, remi Vest Hema...\nAleksandar StanojevićFK PartizanGrobariRadnički KragujevacSuperliga Srbije


Potpisana Povelja o bratimljenju opština Priboj i Rudo - PPmedia\nPosted on\t5 априла, 2021 2:24 pm by adminpp033\nRudo/Priboj – Predsednik opštine Priboj, Lazar Rvović i načelnik opštine Rudo, Dragoljub Bogdanović, danas su u prostorijama Regionalnog inovacionog startap centra potpisali Povelju o bratimljenju dve susedne opštine.\n– Nas spajaju i istorija, i sadašnjost i budućnost. Spajaju nas i projekti koje ćemo zajednički realizovati. Nas jedino razdvaja granica za koju nismo znali da će uopšte postojati, pa na ovaj način pokušavamo da je dodatno omekšamo – kaže Dragoljub Bogdanović.\n– Ovo je samo formalizovanje dobrih odnosa koje već dugi niz godina negujemo sa susednom opštinom Rudo, direktne efekte uskoro ćemo osetiti kroz projekte i brojna povezivanja dve opštine – naveo je predsednik opstine Priboj Lazar Rvović.\nОзнаке: Bosna i Hercegovina, Bratimljenje, delegacije, PRIBOJ, Rudo, saradnja, Srbija


Predsjednik Crne Gore poručio da muftija sandžački Muamer Zukorlić ne može djelovati na crnogorskim prostorima\n„Zukorlić ne može djelovati mimo organizacije Islamske zajednice u Crnoj Gori ni na koji način pa ni formiranjem bilo čega što će biti u funkciji prenošenja stanja ili poruka koje su negativne za Bošnjake u Crnoj Gori“, kazao je predsjednik Vujanović.\nReis Islamske zajednice u Crnoj Gori, Rifat Fejzić ocijenio je takvo djelovanje svog kolega iz Novog Pazara „fašističkim i usmjerenim na podjelu muslimana u Crnoj Gori“ te je pozvao državne organe da djeluju u okvirima svojih nadležnosti.\n„On je zaista u svim svojim aktivnostima pokazao privrženost Crnoj Gori i spremnost da u okviru Islamske zajednice afirmiše vrijednosti Crne Gore u islamu kao i dobru saradnju s ostalim vjerama i vrlo podržavam sve što on radi“, naveo je Vujanović.\n„Ne mogu se oteti utisku da su i jedan i drugi ušli u vode u kojima ne znaju plivati, pa pozivaju drugog da im baci pojas za spasavanje. Kao odgovorna duhovna lica, prije nego počnu sa optužbama trebalo bi da sjednu i razjasne neka pitanja koja nisu od juče“, rekao je Rastoder za podgoričke Dnevne novine.\n„Ona mora ostati jedinstvena, jer ako bude podijeljena po ovom osnovu, sljedeća je podjela na Bošnjake i Albance i, onda, gdje će nas to odvesti? To je jedan od razloga koji me tjera da razmišljam da Islamska zajednica u Crnoj Gori bude jedinstvena, jer i pored toga što ja to podržavam intimno, ako se budemo vezali za Sarajevo, onda će sutra neki Džavid Albanac tražiti da se veže za Prištinu ili Tiranu… E, onda to odudara od mog koncepta jedinstvene islamske organizacije u Crnoj Gori“, kazao je Šabović, prenijeli su podgorički mediji.


Dohodak - Blic Online\nArgentinski predsednik Maurisio Makri najavio je juče da će povećati subvencije u oblasti socijalne zaštite i smanjiti poreze na dohodak radnika, u okviru paketa mera namenjenog ublažavanju posledica ekonomske krize u zemlji.\nPoslanici donjeg doma poljskog parlamenta odobrili su meru kojom će većina mladih radnika biti oslobođeni obaveze plaćanja poreza na dohodak.\nFinci su dve godine davali 560 evra NEZAPOSLENIMA. Eksperiment je gotov i ovo su REZULTATI\nGrađani čija su godišnja primanja u 2017. godini premašila 2.375.136 dinara treba najkasnije do 15. maja ove godine, kada ističe rok, da podnesu prijavu za plaćanje godišnjeg poreza na dohodak.\nEK podigla prognozu rasta BDP Srbije na 2 odsto\nEvropska komisija podigla je prognozu rasta bruto domaćeg proizvoda (BDP) Srbije na dva odsto u ovoj godini, objavljeno je u Briselu.\nMilion Francuza će 2016. biti oslobođeno poreza na dohodak\nZa tri miliona francuskih domaćinstava koja do sada nisu bila obuhvaćena poreskim olakšicama, biće smanjen porez na dohodak u 2016. godini, potvrdio je danas francuski ministar finansija, Mišel Sapen.\nRok za prijavljivanje poreza na dohodak ističe danas\nBEOGRAD - Zakonski rok za podnošenje poreske prijave za godišnji porez na dohodak građana za 2010. godinu ističe danas, saopštila je Poreska uprava Srbije.\nJoš sutra prijave za porez na dohodak\nBEOGRAD - Svi građani koji nisu podneli poresku prijavu za plaćanje godišnjeg poreza na dohodak mogu to da urade još danas i sutra, kada ističe rok za podnošenje prijave.


Lukač naloži zabranu prevoza eksplozivnih materija\nTanjug 5. jula 2019. 13:27\nBANJALUKA – Ministar unutrašnjih poslova Republike Srpske Dragan Lukač naredio je danas zabranu prevoza eksplozivnih materija u drumskom saobraćaju povodom održavanja komemorativnog skupa u Potočarima 11. jula, a u sklopu akcija „Srebrenica 2019“, „Marš mira 2019″ i pratećih manifestacija.\nZabrana prevoza eksplozivnih materija biće na snazi 7. jula od 7.00 do 19.00 časova, na deonicama regionalnih puteva Konjević Polje-Bratunac i Bratunac-Srebrenica, saopšteno je iz MUP-a Srpske.\nZabrana će biti na snazi i 8. jula od 9.00 do 15.00 časova na deonici magistralnog puta Memići-Karakaj, 9. jula od 15.00 do 22.00 časa na deonici magistralnog puta na relaciji Zvornik-Vlasenica, 10. i 11. jula od 00.00 do 24.00 časa na magistralnim putevima na relacijama Zvornik-Konjević Polje-Vlasenica, Vlasenica-MEL Luke i MEL Memići-Karakaj, kao i na regionalnim putevima Konjević Polje-Bratunac, Drinjača-Bratunac, Bratunac-Srebrenica i Milići-Zeleni Jadar-Srebrenica.\nMinistarstvo u sedištu, policijske uprave i policijske stanice za navedene dane neće izdavati odobrenja za prevoz eksplozivnih materija.\nNaredba je izdata i za zabranu saobraćaja za teretna vozila preko 3,5 tone ukupne mase, pa će 10. jula od 12.00 do 22.00 časa ista biti na snazi na deonicama magistralnih i regionalnih puteva – granica Republike Srpske/Federacije BiH /Luke/-Vlasenica, Vlasenica-Konjević Polje, Konjević Polje-Bratunac jedan, Bratunac jedan-Zeleni Jadar.\n“ Ova zabrana će biti na snazi i 11. jula od 00.00 do 20.00 časova na deonicama magistralnih i regionalnih puteva – Vlasenica-Luke, Caparde-Karakaj dva-Vlasenica, Konjević Polje-Bratunac jedan, Bratunac tri-Drinjača, Zeleni Jadar-Bratunac jedan, Milići-Zeleni Jadar“, navode iz MUP-a.\nIz MUP-a pojašnjavaju da će Štab akcije „Srebrenica 2019“ odrediti alternativne pravce i preusmeriti saobraćaj pomenutih teretnih vozila na ove pravce.\nČavušoglu: Turska i RUS će razgovarati o kurdskim snagama


Tag / Spasioci / Vesti online\nDrama debelog pacova podigla grad na noge (FOTO, VIDEO)\nU Nemačkom gradu Benshajmu spasilačka ekipa primila je neobičan poziv, pomoć je bila potrebna malom debelom pacovu koji se zaglavio u otvoru kanalizacije.\n14:47 >> 16:46\nRusija: Spasioci ne mogu da dopru do zarobljenih rudara\nSpasioci ne mogu da dopru do devet rudara zarobljenih u rudniku u mestu Solikamsk koji je zahvatio požar, javlja Tas s pozivajući se na izvor iz službi za vanredne situacije.\nSpasioci u Srbiji nemaju dozvole za rad\nDve osobe utopile su se ovog leta na kupalištima i bazenima u Srbiji.\nSpasioci na Tajlandu viđeni su kako prenose jednu osobu na nosilima do vozila Hitne pomoći, udaljavajući se od pećine.\nDrama se nastavlja: Prekinuta akcija spasavanja tajlandskih dečaka (VIDEO)\nTajlanđanin Somčai Subdang svakoga dana gleda televiziju u svom domu u Bangkoku. Pre nekolio dana, međutim, njegovu svakodnevnu rutinu prekinuo je neobičan zvuk koji je dopirao iz zida i koji ga...\nDrama nakon zemljotresa u Italiji: Spasioci izvlače decu (VIDEO)\nNakon zemljotresa koji je pogodio italijansko ostrvo Iskija sumiraju se posledice. Dve osobe poginule, 40 povređeno, spasioci izvlače decu iz ruševina.\n09:57 >> 10:12\nNapulj: Srušila se petospratnica, traže se žrtve\nZgrada sa pet spratova srušila se danas blizu Napulja, a vlasti se trude da otkriju da li je iko ostao zatrpan.


Heroji bez konteksta - Saša Ilić - Peščanik\nTokom svoje posete Beogradu, slovenački predsednik Borut Pahor mogao je da zaključi da je aktuelni režim potpuno zadovoljan svojim radom i da ga ne zanima nikakva kritika iznutra, a kako stvari stoje, ni ona spolja. Možda bi to i prošlo da jedan deo demokratske opozicije nije proglasio simbolični bojkot svečane sednice skupštine Srbije, uručivši prethodno, uz izvinjenje, predsedniku Slovenije materijal o dramatičnoj ugroženosti demokratije u Srbiji: podatke o napadima na novinare i političke protivnike, o stanju u medijima, kao i fotografije sa protesta. Solidarnom bojkotu pridružili su se poslanici Demokratske stranke, Dveri, Narodne stranke, Socijaldemokratske stranke, Stranke moderne Srbije, Dosta je bilo, poslanik Nove stranke i samostalni poslanici. U parlamentu su ostali predstavnici režimskih stranaka i njihovih satelita: SRS, LDP, LSV i SDA Sulejmana Ugljanina. Kao glavni kritičari bojkota pred kamerama su nastupili glasnogovornici obeju skupina i to, u ime režima – poslanik Aleksandar Martinović, a ispred satelita – Čedomir Jovanović. Svaki od njih dvojice je u skladu sa sopstvenim intelektualnim i političkim kapacitetom pokušao da objasni zašto je bojkot bio pogrešna stvar. Prvi je koristio paradigmatični neoradikalski diskurs, a drugi neoliberalne fraze. Gledano sa strane, Martinovićeve i Jovanovićeve teze deluju razumno i logično, međutim kada se postave u odgovarajući kontekst, ispostavljaju se kao političko buncanje bez razuma i smisla.\nGlavna teza poslanika Martinovića, kako se moglo i očekivati od jednog doktora prava, bila je zasnovana na „besprizornom korišćenju skupštinske menze“, kao i na konobarsko-kondukterskoj analizi, ko je šta pojeo i popio, te kolike je putne troškove naplatio. Kao predstavnik vlasti i stručnjak za „političku filozofiju i pravoslavnu teoriju“, Martinović je obračunao koliko je ćevapa i pljeskavica pojedeno u skupštinskom restoranu, kao i pun iznos putnih troškova predstavnika opozicije koji su bojkotovali svečanu sednicu. Takođe, njegova analiza nije mogla da prođe bez šešeljevskog izračunavanja koeficijenta „gojenja pojedinih poslanika opozicije“. Tu je najgore prošao Đorđe Vukadinović, za koga je poslanik Martinović radikalsko-nutricionističkom metodom izračunao da se „ugojio 10 do 15 kilograma otkako je postao poslanik“. „Zamislite kad ovo rade kad su u opoziciiji, šta bi radili kad dođu na vlast!“, upozorio je dr Martinović. I zaista, ovako dekontekstualizovana, Martinovićeva pravoslavno-pravna analiza jedenja i trošenja deluje prilično ubedljivo. Nema sumnje da je on heroj kod jednog dela naprednjačke populacije u Srbiji, koja reaguje na šešeljevski diskurs o hrani koja se „jede o narodnom trošku“. Martinovićeva analiza ima svoju ciljnu publiku i ta publika je zapljeskala pred malim ekranima, dajući podršku vređanju i omalovažavanju svakog drugačijeg političkog ponašanja od Vučićevog.\nDrugi heroj dana bio je poslanik Čedomir Jovanović, koji je po ko zna koji put izrekao hvalospev Srpskoj naprednoj stranci i Aleksandru Vučiću, a posredno i samom sebi, ustvrdivši kako Vučić „govori ono što je LDP govorio pre pet odnosno deset godina“. Njegova glavna teza bila je da ne pristaje na „ideologiju nacionalizma i izolacije od sveta“, što je tobože uputio „vladajućoj eliti, kolegama iz opozicije, ali pre svega građanima željnim slobode i normalnog života“. Onda je zadao smrtonosni kroše opoziciji u bojkotu, potcrtavši da „nema lepe budućnosti za Srbiju u kojoj se organizuje doček za Putina, a bojkotuje Pahor“. Poslanik Jovanović je, reklo bi se, svojom briljantnom analizom postao heroj jednog dela glasačkog tela, doduše nevelikog, kome je bio neophodan ovaj smeli iskorak iz smrtonosnog zagrljaja konteksta. Šta u stvari znače reči poslanika Jovanovića, ovako posložene na skupštinskom pladnju? On je bojkot svečane sednice, na kojoj se obratio predsednik Pahor, uporedio sa Miloševićevim pozivom na bojkot slovenačke robe s kraja osamdesetih godina. Time je poslanik Jovanović napravio diskurzivno-demagoški bypass, potpuno analogan sa Martinovićevom ćevap-teorijom, koji predstavlja glavnu stilsku figuru političke retorike za pravdanje devastacije demokratskih institucija u Srbiji. Kako to izgleda u praksi, pokazao je upravo poslanik Jovanović time što je, brišući kontekst, doveo u blizinu dva iskaza koji naizgled proizvode nespornu istinu. Najbolji primer je izveden preko suprotstavljanja Putina i Pahora, kao političkih simbola Istoka i Zapada, pri čemu se on, odnosno LDP, a podrazumeva se i Vučić koji govori isto što i on, opredeljuje za EU, odnosno za Pahora, jer u suportnom „nema lepe budućnosti za Srbiju“. Dekontekstualizovano, odlično zvuči, međutim kada se ovi iskazi vrate u kontekst, dolazi se do šire slike u kojoj Vučić sa svojom strankom organizuje ekstatičan doček Putina, koristeći sve to za promociju svoje stranke. Iako poslanik Jovanović to vrlo dobro zna, on ovaj prekor upućuje opoziciji, opominjući ih kao da su oni dočekivali Putina, a da on i Vučić, eto, čekaju Pahora, boreći se protiv neuporedivo snažnijeg političkog protivnika koji zagovara azijatsku despotiju u Srbiji, od čega su jedina brana još samo njih dvojica – Jovanović i Vučić. Međutim, realna slika Jovanovićevih ambicija je upravo ona koja je osvanula u medijima. Na njoj su Čedomir Jovanović i Vojislav Šešelj, kao dvojica izraubovanih političara, sa praznim stolicama u pozadini. Glavno pitanje glasi kako je Jovanović od političara kome se strašno žurilo tako brzo postao penzioner, koji još samo sa Šešeljem može da nađe zajednički jezik u skupštinskoj sali?\nI na kraju ostaje predsednik Borut Pahor, koji je na svečanoj sednici pokušao da poslanicima režima i njegovim satelitima vrati ono što su davno izgubili: kontekst njihovog političkog rada. Martinoviću malo širi vidik od menze, Jovanoviću daleko ozbiljniji challenge od ledenog, a Vučiću jasnu poruku iz EU – rešavanje problema između Beograda i Prištine je pitanje svih pitanja, kao i trajno održavanje mira u regionu, koje je sastavni deo tog procesa. Međutim, od Vučića je dobio odgovor da su takse krive za sve, od Martinovića da se enormno pojelo u menzi a od Jovanovića da on neće dozvoliti bojkot slovenačke robe. Na putu za Ljubljanu, u rukama mu je ostao samo materijal koji je dobio od predstavnika opozicije, koji bi možda mogao da mu vrati makar deo izgubljenog konteksta za realno sagledavanje Vučićevog režima.


vucic - Stranica 2 od 7 - Dnevni list Danas\nPočetna » vucic » Page 2\nPiše: M. S. 20. 3. 2018.\nPiše: FoNet 13. 10. 2017.\nSrpska lista o daljim koracima sa Vučićem\nPoslanik Srpske liste Igor Simić izjavio je danas, posle sednice, da će ta lista o daljim koracima odlučiti posle konsultacija sa predsednikom Srbije Aleksandrom Vučićem i direktorom Kancelarije Vlade Srbije za Kosovo i Metohiju Markom Đurićem, prenosi RTK.\nČović insistira da se reši slučaj u Potočarima\nOstaje kao veliki šamar Bosni i Hercegovini (BIH) napad na predsednika Srbije Aleksandra Vučića u Potočarima pre dve godine, ali i sada je šamar institucijama u BIH koje nisu u stanju da transparentno reše pitanje tog događaja, ocenio je danas predsedavajući Predsedništva BIH Dragan Čović.\nBosna i Hercegovina u Srbiji ima pravog i iskrenog prijatelja, izjavio je u Sarajevu predsednik Srbije Aleksandar Vučić. Ne slažemo se uvek u svemu, ali naši odnosi su otvoreni i iskreni, rekao je Vučić, prenosi N1.\nPredsednik Srbije uputio telegram saučešta predesniku Sijera Leone\nPredsednik Republike Srbije Aleksandar Vučić uputio je telegram saučešća predsedniku Sijera Leone Ernestu Baju Koromi povodom poplava koje su pogodile tu zemlju, piše u saopštenju za medije.\nRejting predsednika Srbije i Srpske napredne stranke Aleksandra Vučića je na konstantnom nivou i na njegovu promenu nisu bitnije uticali nedavni štrajkovi, poziv na unutrašnji dijalog oko Kosova, kao ni izbor Ane Brnabić za premijerku Srbije.\nPiše: Antonije Kosanović 3. 8. 2017.\nAPR: Izbrisan vlasnik Asomakum\nFirma Asomakum, koja je prema presudi Privrednog suda osnovana falsifikovanom ličnom kartom brata predsednika Srbije Andreja Vučića, posle javnog pitanja predsednika Nove stranke Zorana Živkovića, od utorka nema vlasnika i direktora jer su ti podaci izbrisani iz Agencije za privredne registre.\nPoziv Vučiću iz Sarajeva\nPredsedništvo Bosne i Hercegovine pozvaće predsednika Srbije Aleksandra Vučića u zvaničnu posetu BiH, saopšteno je iz Predsedništva danas posle sednice.\nVučić: Kažite koji je rok za prijem u EU\nSrbija od Evropske unije samo želi da zna da li ima jasnu evropsku budućnost, i ako kažu „imate“, onda u redu, kažite nam samo koji je to okvirni rok, pa makar rekli to će biti u pet, 10 ili 20 godina, da se mi u skladu sa tim ponašamo, izjavio je danas predsednik Srbije Aleksandar Vučić.\nPiše: FoNet 13. 7. 2017.


RMU "Kakanj" uvodi integralni sistem kvaliteta - Akta.ba\nRMU "Kakanj" uvodi integralni sistem kvaliteta\n27.03.2009. 09:01 / Izvor: Fena\nUprava Rudnika mrkog uglja (RMU) "Kakanj" donijela je odluku o uvođenju integralnog sistema kvaliteta prema ISO standardima 9001:2008 i standardima zaštite životne sredine ISO 14001:2004.\nRMU "Kakanj" prvi je rudnik u Federaciji BiH koji uvodi ISO standarde za kvalitet i okoliš.\nPrezentaciju o uvođenju integralnog sistema za kvalitet na kojoj je predstavljena organizacija ovog projekta, a o potrebi uvođenja sistema kvaliteta, njegovog održavanja i unaprjeđenja s ulogom koju ima rukovodstvo kompanije, 26.03.2009. godine je za menadžment RMU "Kakanj" održala Enisa Hodžić, menadžerica kvaliteta u JP Elektroprivreda BiH.\nGenaralni direktor RMU "Kakanj" Mirsad Jašarspahić rekao je da uvođenje međunarodnih standarda treba unaprijediti upravljanje ljudskim potencijalima u proizvodnom procesu ali i kvalitet upravljanja kapacitetima čiji rezultat treba biti sigurnije i bolje poslovanje.\n"Važno je opredjeljenje rudničkog menadžmenta da sve radne i upravljačke funkcije dovede na puno kvalitetniji nivo planiranja, kontrole i mjerenje individualnog ali i ukupnog doprinosa u realizaciji poslovnih ciljeva pri čemu je okolinski razvoj usaglašen s međunarodnim standardima, a na zadovoljstvo zaposlenih i lokalne zajednice", izjavio je Jašarspahić, generalni direktor RMU "Kakanj".


RTCG - Radio Televizija Crne Gore - Nacionalni javni servis :: Film i pozorište :: "Sguid Game" za samo 17 dana imala 111 miliona pregleda\n13. 10. 2021. 13:45 >> 13:46 0\nPopularna serija "Squid Game" stekla je titulu Netflixovog najuspješnijeg ostvarenja u najkraćem roku nakon objave, tačnije za samo 17 dana, objavili su iz kompanije u ponedjeljak.\nNa Netflix Geeked profilu na Twitteru objavljeno je da je triler o preživljavanju Huang Dong-Hjuka dostigao 111 miliona pregleda na korisničkim raučunima u prvih 17 dana od objave.\nOsim toga, "Squid Game" je prva Netflixova serija koja je premašila 100 miliona pregleda u prvih 28 dana od objave, rekao je portparol "The Vergea".\nPortparol je potvrdio za "The Verge" da se brojke koje je podijelio temelje na broju korisničkih računa koji su gledali seriju najmanje dvije minute, što je njihova standardna metrika za rangiranje naslova (iako su koristili dodatna mjerenja za praćenje uspjeha naslova u prošlosti).\nOd predstavljanja na Netflixu 17. septembra "Squid Game" je dostigao poziciju br. 1 na streaming servisu u 94 zemlje - u svakoj zemlji svijeta gdje platforma ima top 10 listu, rekao je portparol kompanije.\nOsim toga, serija je u SAD-u ostvarila prvu poziciju za samo 21 dan, čime je oboren rekord za ostvarenja koja nijesu na engleskom jeziku.\n"Squid Game" je ranije bio najavljen kao prva korejska serija koja je zauzela prvo mjesto na listama gledanosti u SAD-u.


Завод за заштиту природе Србије - Otvaranje izložbe i proglašenje pobednika foto konkursa „Viki voli zemlju“\nOtvaranje izložbe i proglašenje pobednika foto konkursa „Viki voli zemlju“\nSvečano proglašenje pobednika i otvaranje izložbe “Viki voli Zemlju” biće održano u sredu, 29. jula, u 18 časova, u izložbenom prostoru Turističke organizacije Srbije (ul. Čika Ljubina 8. Beograd). Nagrade će pobednicima uručiti predsednik Upravnog odbora Vikimedije Srbije Filip Maljković, a okupljenima će se obratiti i predstavnici Zavoda za zaštitu prirode Srbije i Turističke organizacije Srbije.\nFoto konkurs „Viki voli zemlju 2015“ realizovali su Vikimedija Srbija i Vikipedija na srpskom jeziku, u saradnji sa Zavodom za zaštitu prirode Srbije.\nVođeni spiskom zaštićenih prirodnih dobara, koji je Zavod za zaštitu prirode Srbije priredio za sajta Vikimedije, takmičari su fotografije cveće koje raste iz stena, usamljenih drveća, vodopada, slapova, zalazaka sunca, poigravanja boja i malih životinjskih vrsta koje nastanjuju naša prirodnna dobra postavljali na Vikimedijinu multimedijalnu ostavu tokom juna meseca, u okviru međunarodnog foto-takmičenja „Viki voli Zemlju” (Wiki Loves Earth).\nU okviru svetskog foto konkursa „Viki voli zemlju“ u Srbiji je prikupljena 831 fotografija zaštićenih prirodnih dobara. Stručni žiri Zavoda za zaštitu prirode nije imao lak posao da odabere najlepše, tako da je u prvom krugu izdvojeno čak 57 fotografija, od kojih su u drugom krugu birane pobedničke fotografije.\nSastavni deo foto konkursa predstavljali su uređivački maraton održan u Zavodu za zaštitu prirode Srbije, kao i foto-tura konkursa koja je izazvala veliku medijsku pažnju, ali i interesovanje Turističke organizacije Srbije, koja će najbolje fotografije uvrstiti i u kataloge koji promovišu našu zemlju.\nNakon Beograda izložba “Viki voli Zemlju 2015” putovaće i po gradovima Srbije, kako bi što više ljudi videlo fotografije naših zaštićenih predela


U čast povratka liga petice – pogodi najveću kvotu i čeka te Playstation na poklon – Kladjenje.rs\nHomeBonusU čast povratka liga petice – pogodi najveću kvotu i čeka te Playstation na poklon\n17 Septembra, 2020 Viktor Bonus 15\nA ukoliko se još uvek nisi registrovao, uradi to sada i uzmi 500 RSD na poklon bez ikakvih uslova, jer to ti je dovoljno da bi odigrao tikete koji se kvalifikuju za nagradu.\n• 1. mesto – Sony Playstation 4\n• 2. mesto – bonus 5.000 RSD\n• 3. mesto – bonus 3.000 RSD\n• 4. i 5. mesto – bonus 1.000 RSD\nSada su komplet lige petice tu – bonus dobrodošlice od 500 dinara, Premijer liga, La Liga, Bundesliga, Serija A i Ligue 1 –uživanje u fudbalu na najvišem nivou!\n18 Septembra, 2020 u 07:50\nSjajna ponuda Meridiana.. treba iskoristiti ovo\n18 Septembra, 2020 u 07:30\nNagrade su fantasticne, ucestvovacu u uzvlacenju\n18 Septembra, 2020 u 03:01\nOvo se ne sme propustiti.. Meridian uvek nagradjuje svoje igrace, nadam se da cu ovaj put imati vise srece:)\n18 Septembra, 2020 u 02:50\nOvo je top! Bravo za meridian,za majstore kladionice najbolji pokloni\n18 Septembra, 2020 u 01:01\nSuper akcija i jos bolje nagrade\n17 Septembra, 2020 u 22:35\nOdlična ponuda, meridian uvek misli na svoje igrače i uvek ima dobre poklone za iste.\n17 Septembra, 2020 u 22:09\nStalno nove nagrade u Meridianu i uvek zanimljive ne zna se koja je od koje bolja\n17 Septembra, 2020 u 19:35\nMeridian definitivno ima najjaca takmicenja, najzanimljivija sa najboljim nagradama\nNajbolji nagradni fond u meridianu,super nagrade\n17 Septembra, 2020 u 15:57\nMrridian najbolja kladionica,uvek sjajne ponude..\n17 Septembra, 2020 u 15:56\nSuper nagrade,ja cu definitivno ucestvovati.\n17 Septembra, 2020 u 15:55\nSony je sjajna nagrada ali i ostale su dobre..vredi pokusati.\n17 Septembra, 2020 u 14:36\nSjajne nagrade ima Meridian!\n17 Septembra, 2020 u 14:34\nSa Meridianom jednostavno nema greške


PLF Obrazac - Uputstvo za popunjavanje i potrebna dokumentacija\nPLF Obrazac (Grčka) – Uputstvo za popunjavanje i potrebna dokumentacija\n(trenutna situacija na dan 29.05.2021.)\nUkoliko putujete autobusom, potrebno je u prvom polju uneti registarski broj autobusa (nije obavezno), u drugom polju unesite ime agencije sa kojom putujete, a u trećem polju uneti broj sedišta u autobusu (nije obavezno). U četvrtom polju unesite DATUM ULASKA u Grčku. Ukoliko niste sigurni oko tačnog datuma ulaska, konsultujte se sa agencijom gde ste uplatili aranžman. U narednom polju izaberite mesto ulaska u Grčku. Za sada su dostpuni prelazi EVZONI i PROMAHONAS.\nUkoliko putujete automobilom, izaberite opciju za automobil (Car), zatim unesite registarski broj vozila, unesite datum ulaska u Grčku. Ukoliko niste sigurni oko tačnog datuma ulaska, konsultujte se sa agencijom gde ste uplatili aranžman. U narednom polju izaberite mesto ulaska u Grčku. Za sada su dostpuni prelazi EVZONI i PROMAHONAS.\nU skladu sa marama zaštite i sprečavanja širenja COVID-19 a sa ciljem lakšeg putovanja za građane Repuplike Srbije van zemlje, preko portala eUprava moguće je preuzimanje Digitalnog zelenog sertifikata koji predstavlja objedinjenu potvrdu kojom se dokazuje da li ste primili vakcinu protiv COVID-19 i da li imate rezultate testiranja na zaraznu bolest SARS-CoV-2.\nSve informacije o dobijanju zelenog sertifikata možete dobiti klikom OVDE.\nSigurni smo da se pitate da li je potrebno popunjavati PLF obrazac za svakog putnika iz automobila ponaosob, a informaciju u tome ćete dobiti u nastavku teksta.


Ukupan gubitak nemačke države i građana zbog pandemije korone do sada je iznosio oko 250 milijardi evra, izračunao je Institut nemačke privrede iz Kelnu (IV) tačno godinu dana nakon prvog lokdauna koje je počelo 14. marta 2020. godine.\nPandemija korona virusa Nemačku će verovatno koštati dobrih 50 milijardi evra, i to samo u prvom kvartalu 2021. godine.\nDo sada je više od 16.000 kompanija proglasilo bankrot, a tu je još i 5.000 takozvanih tzv. „zombi-kompanija“, odnosno onih bez izgleda na preživljavanje, prenosi B92.\nZatvorene radnje, poremećeni lanci snabdevanja, milioni ljudi na skraćenom radu: pandemija je do temelja potresla gotovo sva područja privrede, a posebno su dugotrajni lokdauni imali negativan uticaj na firme.


Može li Srbija za sedam godina u EU?\nKako pokrenuti mlade i naučiti ih da misle svojom glavom\nKomesar EU za proširenje Johanes Han rekao je da je 2025. realan cilj za nova proširenja, kao i da su Srbija i Crna Gora trenutno "najdalje stigle". U Evropskom pokretu, kao i u Centru za spoljnu politiku kažu da je realno da Srbija za 7 godina bude deo EU, ali da tempo pregovora mora da se ubrza i da rešenje za Kosovo mora da se definiše do 2020.\nHoće li Srbija za sedam godina biti jedno sa Evropom? To je ambiciozno, ali realno, prognozira komesar za proširenje Evropske unije. On 2025. vidi kao godinu novih članica.\n"Sad se na određeni način i Evropska unija obavezala kroz svoju strategiju koju će posmatrati i kao sada sopstvenu obavezu i merilo uspeha", kaže Aleksandra Joksimović iz Centra za spoljnu politiku.\n"Nadam se da su ovaj put zaista ozbiljni i da ćemo dobiti čvršće garancije osim one čuvene rečenice da Zapadni Balkan ima perspektivu ulaska u Evropsku uniju", izjavila je generalna sekretarka Evropskog pokreta u Srbiji Suzana Grubješić.\nSagovornice N1 upozoravaju: s reči EU zvaničnika treba preći na dela. Srbija je za četiri godine otvorila samo 12 od 35 poglavlja. Ako je 2025. cilj za članstvo - tempo pregovora mora biti brži, stav je Evropskog pokreta u Srbiji.\n"Trebalo bi do 2023. da sve završimo. Znači, da otvorimo, zatvorimo sva poglavlja kako bi se potpisao ugovor o pristupanju. Ovim tempom sadašnjim to trenutno nije moguće, ali, s druge strane i Evropska unija mora da pokaže i dobru volju prema Srbiji da ne koči ona poglavlja koja su već spremna, koja su poslata", rekla je Grubješić.\nA poglavlja koja će biti najveća prepreka na evropskom putu Srbije su pod rednim brojem 23 i 24 - vladavina prava, kriminal, korupcija - saglasne su sagovornice N1. Uz to, kamen spoticanja biće Kosovo. U Centru za spoljnu politiku kažu da, ukoliko Srbija želi za sedam godina u EU, pravno obavezujući sporazum o Kosovu mora biti potpisan za vreme aktuelnog mandata Evropske komisije tj. do oktobra 2019.\n"Dakle da se tokom 2018. i 2019. pitanje normalizacije polako stavi ad acta. Ukoliko propustimo takav trenutak, bojim se da ne samo 2025. neće biti izgledna, nego da će čitav proces ukupne stabilizacije Zapadnog Blakana biti stavljen ad acta na duži vremenski period", ocenjuje Aleksandra Janković.\nU Centru podsećaju i da se tek po formiranju nemačke vlade mogu očekivati užurbaniiji EU koraci Srbije, kao i da će uz Nemačku u narednim godinama i Francuska imati značajnu ulogu u srpsko-evropskoj perspektivi.\nViše iz ove kategorije « Po dve godine zatvora za lekarke zbog nesavesnog lečenja\tProsečna plata - između realnosti i statističkih podataka »\nStefanović: Zatvoren kamp na Zlatiboru, deca vraćena kući...\nU toku je demontiranje kampa za vojnu obuku dece na Zlatiboru, kamp više ne postoji u tom smislu, iz...


Lepa Brena se odmara od estrade : Crveni tepih\nLepa Brena se odmara od estrade\n“Moja porodica toliko često slavi razne zajedničke datume, rođendane i uspehe, tako da moj rođendan dođe kao sledeći na redu, jer ja zaista tome ne pridajem neki naročit značaj”, kaže za Večernje novosti Lepa Brena.\nMada se u poslednje vreme u domaćoj štampi moglo pročitati da priprema novi album, koji navodno treba da izda do kraja godine, Brena je izričita u tome da joj jezdravlje trenuto preče od pesme.\n“Čitala sam o sebi i svojim planovima svašta, iako iz moje pi-ar službe nije izašlo nijedno jedino obaveštenje. Svesna sam u kojoj meri intrigiram javnost, ali neću raditi, ako na to mislite, jer imam mnogo privatnih obaveza koje bi trebalo da završim. Ova pauza mi je idealna prilika da se posvetim sebi. Biće vremena za pesmu i koncerte”, poručuje slavna pevačica.


Prirodno-matematički fakultet > Vesti > Obaveštenja > Svečana dodela nagrada studentima za postignut uspeh u školskoj 2011/12\nSvečana dodela nagrada studentima za postignut uspeh u školskoj 2011/12. godini održaće se u petak, 31. maja 2013. godine u 13,00 časova u amfiteatru Poljoprivrednog fakulteta (prizemlje), Trg Dositeja Obradovića 8, Novi Sad.\nNa svečanosti će biti uručene sledeće nagrade: nagrada najboljem studentu Univerziteta, nagrade najboljim studentima fakulteta, izuzetne nagrade za završene studije, izuzetne nagrade za uspeh u toku studiranja, nagrade za vrhunske rezultate u umetnosti i sportu, nagrade „Mileva Marić Anštajn““ i izuzetne nagrade za naučni i stručni rad studenata.\nOstali nagrađeni studenti mogu svoje diplome podići u Centru za razvoj karijere, Dr Ilije Đuričića 3 (u okviru Doma Bajić), u periodu od 3. do 4. juna 2013. godine, od 10 do 14 časova (www.razvojkarijere.uns.ac.rs ).\nParalelno sa pripremom svečanosti, priprema se i dodela novčanih nagrada studentima. Novčane nagrade studenti mogu preuzeti od 31. maja, a informacije o načinu preuzimanja će se nalaziti na sajtu Univerziteta.


Direktor Republičkog centra za istraživanje rata, ratnih zločina i traženje nestalih lica Milorad Kojić ocijenio je šokantnim pismo koje je visoki predstavnik Valentin Incko uputio Narodnoj skupštini Republike Srpske jer se pominje kolektivna odgovornost srpskog naroda i izrazio bojazan da bi, zbog ovakvih stvari, mogao da se dovede u pitanje legitimitet Srpske.\nPosebno zabrinjava Inckovo nepoznavanje elementarnih stvari, a prvenstveno pravne stvari koje se odnose na osnivačke akte Haškog tribunala i osnivačke akte pravosudnih institucija na nivou BiH. U Statutu Haškog tribunala je jasno i decidno navedeno da sudi pojedincima, a ne kolektivitetima i državama, rekao je Kojić.\nOn je sinoć za RTRS pojasnio da je Incko kroz svoje pismo vrlo direktno aludirao da bi se donošenjem odluke o oduzimanju odlikovanja, za koju je dao određeni rok, skinula kolektivna odgovornost sa srpskog naroda.\n– Ja zaista ne znam na osnovu čega je on donio zaključak da je u pitanju kolektivna odgovornost, čak i u smislu tih presuda koje je donosio Haški tribunal, a koje su kasnije donosile i pravosudne institucije BiH, a za jedan dio njih, možemo reći da zaista ne odgovaraju činjeničnom stanju – rekao je Kojić.\nPročitao sam pismo i djeluje mi da je to napisala „sarajevska čaršija“ i da je njemu dato da to potpiše – rekao je Kojić, koji ne može da shvati da neko može da bude toliko ostrašćen kao što je Incko u tom pismu i da u potpunosti zanemari stradanja ostalih naroda, pa i srpskog, koje je izgubilo 35.042 osoba u proteklom ratu.\nRukovodstvo Republike Srpske kada da izjavu na bazi činjenica, onda on automatski osuđuje takve vrste izjava, a, s druge strane, sve ono što Bošnjaci izjavljuju za Srbe, između ostalog i da su loš narod, to je očigledno dozvoljeno i tu reakcija izostaje – rekao je Kojić.\n– Bojim se da, zbog ovakvih stvari, može da se dovede u pitanje legitimitet Republike Srpske u današnjem obliku ako imamo u vidu presude, stavove međunarodne zajednice, odnosno visokog predstavnika u ovom konkretnom slučaju, a posebno frustracije koje dolaze od Bošnjaka već unazad godinu dana, koje su potpuno otvorene i predstavljene kao mržnja prema srpskom narodu – rekao je Kojić.


Activision Blizzard izgleda nastavlja sa otpuštanjima - PLAY!\nKompanija planira novi talas otpuštanja, a oko 100 radnika se smatra viškom po rečima anonimnog izvora. Prošlog meseca, Blizzard je rasteretio kancelarije u Versaju i Hagu a juče je i osoblje u njihovim predstavništvima u azijsko-pacifičkoj regiji dobilo loše vesti. Viškom se smatraju radnici koji rade u marketing, odnosima sa javnošću, izdavačkom, prevodilačkom i sektoru koji brine o potrošačima.\nIzvor je takođe saopštio da Blizzard planira sve svoje usluge, koje ne pripadaju razvojnom odseku, da u potpunisti autsorsuje. On je još dodao, da misli da jedan deo Activisiona ne veruje da treba održavati i upravljati odnosima sa obožavaocima. Kompanija misli da se njihove igre same prodaju i po njegovim rečima rađe bi dali nekoliko miliona Bejons da tvituje o Call of Duty-u, nego da zapravo zaposle kvalitetne radnike.\nNastala situacija verovatno ima veze sa ranijom objavom Blizzarda da želi da zaposli dodatnih 2000 radnika u razvojnom sektoru. Izvor je naglasio i da kompanija već neko vreme autsorsuje sve poslove koji imaju veze sa odnosima sa javnošću i brigom o potrošačima.\nPredstavnici Blizzarda su našli vremena da izbace zvanični odgovor u vezi sa ovim dešavanjima. Oni su izjavili da planiraju da sve pomenute odseke premeste u centralizovanu kancelariju u Sidneju, a i da istražuju kako bi najbolje mogli da integrišu svoje mogućnosti u poslovanje kako bi ostali efikasni i konkurentni u azijsko-pacifičkom regionu. Dodali su i da je glavni prioritet u ovoj situaciji podrška zaposlenima kroz tranziciju i da se radi o odprilike 30 radnika.\nRelated Items:activision, Activision-Blizzard, layoffs, otkazi


Realizovane ekološke kampanje u Nikšiću i Beranama – Društvo mladih ekologa Nikšić\nby ekolog · Published 05/06/2018 · Updated 27/07/2019\nNikšić, Berane, 5. 6. 2018. godine Nevladine organizacije Društvo mladih ekologa, Green Home i Sjeverna zemlja održale su u Nikšiću i Beranama zajedničku kampanju na tri veoma važne ekološke teme u okviru projekta „Jačanje kapaciteta za bolju životnu sredinu u Crnoj Gori“, koji je podržan od strane Evropske unije (EU).\nDruštvo mladih ekologa je realizovalo je kampanju o upravljanju vodama, Green Home je realizovao kampanju o energiji i klimatskim promjenama, dok je Sjeverna zemlja realizovala kampanju o upravljanju otpadom.\nSa građanima je razgovarano o stanju životne sredine u lokalnoj zajednici i šire. Materijal koji je bio dostupan na štandovima, pripremljen je u okviru projekta „Jačanje kapaciteta za bolju životnu sredinu“.\nOvim događajima Koalicija 27 obilježila je 5. jun – Svjetski dan životne sredine sa ciljem da se građani upoznaju sa značajem i potrebom očuvanja i unapređenja stanja životne sredine u Crnoj Gori, kao i da se od njih dobije mišljenje i prikupe informacije o najvećim ekološkim problemima u njihovim sredinama.\nTags: Društvo mladih ekologa Nikšićklimatske promjeneNVO Green HomeSjeverna zemljaupravljanje otpadomupravljanje vodama\nNext story Da li je Crna Gora spremna za otvaranje Poglavlja 27?\nPrevious story Odgovorno pristupiti problemu zamućenja potoka Mačak


Prikazivanje članaka po tagu međunarodna zajednica\nsubota, 05 septembar 2020 19:34\nPovodom daljih otpuštanja u javnom servisu RTV Granski sindikat kulture, umetnosti, medija Nezavisnost uputio apel međunarodnoj zajednici\n* Sindikat kulture, umetnosti i medija "Nezavisnost" uputio je apel međunarodnoj zajednici povodom otpuštanja više od 200 saradnika Javnoj medijskoj ustanovi Radio televizije Vojvodine, zbog čega je dovodeno u pitanje dalje funkcionisanje pokrajinskog javnog servisa\nTo se posebno odnosi na redakcije na jezicima manjinskih nacionalnih zajednica, jer se time ugrožava ustavom zagarantovano ostvarivanje manjinskih prava nacionalnih i etničkih zajednica u Vojvodini.\nViše od 200 novinara RTV ostalo je bez posla od 1. septembra ove godine. Prema navodima rukovodstva ove medijske kuće do otpuštanja je došlo zbog toga što je poslednjim rebalansom budžeta Srbije pokrajinskom javnom servisu uskraćen 201 milion dinara, te RTV nije više u mogućnosti da im isplaćuje zarade.\nU pitanju su kao što smo izveštavali, medijski radnici koji su u RTV-u angažovani posredstvom agencije za zapošljavanje, iako su mnogi od njih dugogodišnji radnici ove medijske kuće.\nNa probleme koji proističu iz takvog načina angažmana Sindikat "Nezavisnost" je u više navrata ukazivao poslovodstvu RTV-a i javnosti.\n- Smatramo da je takav vid angažovanja medijskih radnika na javnom servisu posebno problematičan, jer narušava njihov integritet i čini ih podložnim političkim i drugim manipulacijama, što je nespojivo sa novinarskom profesijom, a posebno sa ulogom javnog servisa. Nekoliko redakcija manjinskih nacionalnih zajednica zbog aktuelnih otpuštanja obraćalo se novinarskim udruženjima, upozoravajući da takav potez "ozbiljno narušava dalje funkcionisanje tih redakcija". Na sve te apele nije bilo nikakve reakcije ni odgovornih u RTV-u, niti izvršne vlasti na republičkom nivou koja je inicirala budžetske izmene kojima su uskraćena ranije opredeljena sredstva za pokrajinski javni servis - stoji u apelu GS KUM "Nezavisnost" međunarodnoj zajednici.\n- Način finansiranja javnih servisa još jedan je paradoks na koji se ukazujemo već godinama, jer se visina televizijske pretplate ne određuje shodno zakonu, već shodno volji političkih moćnika. Napominjemo da je početkom jula ove godine u pokrajinskom javnom servisu posao već izgubilo 17 radnika angažovanih preko agencije, deset radnika sa ugovorom na određeno vreme, 28 honoraraca i jedan pripravnik. Ta otpuštanja, zajedno sa aktuelnim od 1. septembra, obuhvataju čak 20 odsto ukupno zaposlenih u RTV-u - podvlače u ovoj grani reprezentativnog srpskog Sindikata "Nezavisnost".\nZbog aktuelnih otpuštanja Sindikat "Nezavisnost" organizovao je dva protestna okupljanja, na kojima je, podsetimo, iznet zahtev da se svi radnici tog medija angažovani preko agencije za zapošljavanje prime u radni odnos, kao i da se prekine sa praksom saradnje sa posredničkim agencijama koje naplaćuju visoke provizije. Zatraženo je i da rukovodstvo RTV-a obezbedi uštede na drugim budžetskim pozicijama kako bi bila prebrođena trenutna finansijska kriza i da se hitno inicira sednica upravnih odbora javnih servisa na kojoj bi bila utvrđena realna cena tv pretplate.\nUkoliko nije u stanju da reši aktuelne probleme i obezbedi zakonito funkcionisanje pokrajinskog javnog servisa, iz Sindikata "Nezavisnost" su rukovodstvo RTV-a pozvali da podnesu ostavke. - Sindikat kulture, umetnosti i medija "Nezavisnost" poziva Vas da podržite napore sindikata i profesionalne medijske zajednice usmerene na omogućavanje zakonitog funkcionisanja javnih servisa u Srbiji, koje je od ključnog značaja za ostvarivanje kvalitenog javnog informisanja, ostvarivanje medijskih sloboda, jer je to presudno za izgradnju kritičke javnosti i demokratizaciju društva u Srbiji.\nApel je upućen i Evropskoj komisiji, Misiji OEBS-a, Savetu Evrope, Međunarodnoj organizaciji rada, Međunarodnoj federaciji novinara, organizaciji Reporteri bez granica i drugim međunarodnim novinarskim i medijskim organizacijama.


Uskoro bi oko 900.000 ljudi moglo ostati bez validnog zelenog pasoša - CORONAfacts\nHome Novosti Uskoro bi oko 900.000 ljudi moglo ostati bez validnog zelenog pasoša\nValidnost vakcinacionog sertifikata dobijenog nakon imunizacije dvema dozama vakcina smanjena je devet na šest meseci zbog čega bi oko 897.000 ljudi od 1. februara moglo da ostane bez validnog zelenog pasoša.\nKako je potvrdilo Ministarstvo zdravlja Austrije tokom narednih dana treba dodatno komunicirati na ovu temu kako se ljudi kojima validnost vakcine ističe ne bi susreli sa problemom nevalidnosti zelenog pasoša.\nPodsećamo, slična situacija se dogodila početkom januara kada je na hiljade ljudi vakcinisano jednom dozom vakcine Johnson & Johnson ostalo bez validnog zeleno pasoša budući da nisu blagovremeno dobili drugu dozu vakcine.\nPodsećamo, počekom tekuće godine validnost vakcinacionih sertifikata zasnovanih na dvema dozama vakcina od 1. februara biće smanjena sa devet na šest meseci. Validnost sertifikata prilikom trostruke vakcinacije i dalje je devet meseci.\nPrevious articleStože mere na snazi: Policijski službenici u civilu proveravaju poštovanje korona mera\nNext articleVakcinisanje dece u svim bečkim školama moguće već od februara


Iz regiona od Srbije traže imovinu, a srpskim građanima ne vraćaju nasledstva – Nadlanu.com\nIz regiona od Srbije traže imovinu, a srpskim građanima ne vraćaju nasledstva\nObjavljeno 12. jan 2014. / 12:07:39\nZa vraćanje imovine oduzete posle Drugog svetskog rata, osim državljana Srbije, sve češće konkurišu i građani iz bivših jugoslovenskih republika.\nU Agenciji za restituciju Srbije do sada je primljeno 70 zahteva iz Hrvatske, 28 iz Makedonije, 26 iz BiH, 19 iz Crne Gore i 15 iz Slovenije.\n“Državljani bivših SFRJ republika imaju pravo na vraćanje imovine pod uslovom reciprociteta. Ako je bivša republika zakonom uredila vraćanje imovine, njeni državljani imaju pravo na vraćanje nepokretnosti u Srbiji samo ako je našim državljanima priznato isto pravo u toj državi”, rečeno je u Agenciji za restituciju “Večernjim novostima”.\nIz Agencije za restituciju navode da, ako bivša republika SFRJ nije uređivala vraćanje imovine, smatra se da postoji reciprocitet onda ako srpski državljanin tamo može da stekne pravo svojine i nasledi nepokretnosti.\nPravo da ponovo dođu do svog nasledtva u Srbiji imaju i državljani BiH, jer mada BiH još nije donela zakon o restituciji, Srbija sa njom ima reciprocitet.\nDo svoje dedovine srpski građani ne mogu da dođu u Hrvatskoj i Makedoniji, pa shodno tome ni njihovi državljani ne mogu da dobiju nekretnine u Srbiji.\nMakedonci su zakonom regulisali da oduzetu imovinu mogu da dobiju nazad samo njihovi državljani, a u slučaju Hrvatske, s obzirom da nije potpisala sa Srbijom sporazum, tamošnji organi odbijaju srpske građane.\nAgencija za restitucije Srbije odbila je sve hrvatske i makedonske zahteve, a Ministarstvo finansija, kao drugostepeni organ, potvrdilo je ovakve odluke.\nU Crnoj Gori, srpski državljani mogu da ostvare pravo na vraćanje imovine, pa samim tim i Crnogorci imaju to pravo u Srbiji.\nZa Sloveniju reciprocitet još nije utvrđen, ali se očekuje da će dve države ovo uskoro pozitivno rešiti.\nHoror u Holivudu: Tinejdžerke držale vršnjakinju dok je silovana (UZNEMIRUJUĆI VIDEO)\nSAMO ZA PUNOLETNE: Nikolija Jovanović uživa kokain i ljubi se sa devojkama


Kosanović još godinu dana sa "čarapanima" - Internet portal Kruševac\n05.04.2018. 037info.net\t1 komentar\tFK Napredak, Kosanović\nPosle medijskog prepucavanja FK Napredak i lista “Sportski žurnal”, klub je objavio važnu informaciju. Šef struke Milorad Kosanović je produžio ugovor sa FK Napredak i za narednu sezonu.\nKosanović je trener Napretka od kraja septembra 2017. godine i od tada ekipa beleži dobre rezultate.\n“S obzirom na to da je Zvezda zauzeta, u Partizan ne mogu, u Vojvodini nije dobro, mislim da je Napredak jedina logična odrednica i jedini klub u kojem bih mogao da radim i da se osećam prijatno“, tada je izjavio Kosanović.\nTokom svoje karijere iskusni trener je vodio Vojvodinu, dva puta Crvenu zvezdu, kineske klubove Dalijen, Vuhan i Šanksi, ljubljansku Olimpiju, čačanski Borac, Radnik, Novi Pazar. Bio je selektor reprezentacije Malte i mlade selekcije Srbije i Crne Gore.\n← Zlato za Sergeja Lukića i Mihajla Tomića na turniru Svetskog juniorskog kupa\nNapredak bolji u derbiju →


VojvodinaCafe - Proslava za 700 godina od nastanka Obrovca\nVest objavljena: 12.06.2012 10:43\nDanašnji starosedeoci vole da kažu da su „oduvek tu“, ali najveći broj žitelja ipak su kolonisti koji su 1945. stigli iz Bosanske Krupe, Duvna, Bugojna, Livna, Glamoča i drugih mesta zapadne Bosne.\n- U Obrovcu su Srbi bili većina do 1812. godine, a onda su naseljeni Nemci koji postaju dominantni. Od 1945. opet se većina u selu promenila u korist Srba - priča o istoriji sela Leonardo Nemet, koji je sa grupom meštana u čast 700. godišnjice mesta napisao monografiju. - Ali prava istorija je onaj „prvi Obrovac“, koji je bio oko tri kilometra odavde prema Dunavcu i Bukinu.\nNeka nepogoda se morala desiti pa su stanovnici Obrovca negde između 14. i 18. veka pomerili svoje selo oko tri kilometra prema severoistoku.\n- Sela ne umiru brzo, bilo je potrebno mnogo vremena da se to desi jer je nekoliko vekova očuvano predanje o preseljenju Obrovčana sa starog mesta na novo - govori nam Nemet. - Onda smo odlučili da utvrdimo da li se radi o mitu ili ima i istine. Angažovali smo arheologa Jovana Koledina, koji je otkrio temelje pravoslavne crkve iz 13. veka.\n- Tamo su, dakle, živeli naši sunarodnici pre mnogo vekova i odlučili smo da na tom mestu kod Karađorđevskih majura, koje je sada plodna zemlja pod kukuruzom, podignemo krst za njihove duše i kao znak našeg civilizacijskog poštovanja - iznose svoju odluku meštani Obrovca.\nNemet dodaje da su se u Vojvodini kao nigde menjale kraljevine i carevine, kao i narodi.\n- Naše Društvo za očuvanje nasleđa iz Obrovca ima na hiljade dragocenih predmeta, od Rimljana nadalje, koje čuvamo po kućama i tražimo od opštine prostoriju da se to blago izloži - veli Nemet, čija je porodica iz Rijeke, preko Slavonije, stigla u Vojvodinu.


Arsenal - Barselona: Osveta kao motiv, emocije kao prepreka\nIako po veličini i tradiciji Arsenal ne može da parira Bajernu, Mančester junajtedu i Barseloni, činjenica je da će najveća pažnja fudbalske javnosti biti usmerena upravo na stadion "Emirejts" gde će snage odmeriti "tobdžije" i katalonski gigant predvođen najboljim igračem na svetu – Leom Mesijem. Dvomeč u četvrtfinalu Lige šampiona doneće duel dva tima koji su filozofiju "napad je najbolja odbrana" uzdigli na viši nivo. Ofanzivni mentalitet koji gaje obe ekipe, igra "od noge do noge", samo su neki od razloga zašto su Arsenal i Barselona najbolji ambasadori "najvažnije sporedne stvari na svetu".\nPre ovog susreta, "tobdžije" i Katalonci su snage odmerili u finalu Lige šampiona 2006. godine kada su dečaci Arsena Vengera predvođeni Tijerijem Anrijem došli neočekivano do same završnice takmičenja.\nSličan spektakl kao što se očekuje i ovog puta, upropastio je golman "tobdžija" Jens Leman koji je u 18. minutu dobio crveni karton. Ipak, Arsenal je golom veterana Sola Kembela, koji se i sad nalazi u timu, došao do vođstva od 1:0. Utakmicu je preokrenuo legendarni Henrik Larson za pet minuta. Šveđanin je prvo milimetarski precizno uposlio Etoa koji je izjednačio rezultat u 76. minutu, a zatim i sjajno izbacio dvojicu defanzivaca Arsenala kod Beletijevog gola kojem je kumovala i lošija reakcija Manuela Almunije.\n"Tobdžije" su u međuvremenu ostale bez legende i najboljeg strelca kluba, Tijerija Anrija, koji je otišao upravo u Barselonu.\nVengerovi golobradi momci još uvek nisu potpuno sazreli, ali su uprkos mnogim krizama tokom Premijer lige i Lige šampiona nekoliko puta ove sezone pokazali veliku mentalnu snagu i zato se i dalje nalaze u trci za titulu na oba fronta.\nTim iz severnog Londona predvodi Barselonin produkt omladinske škole, Sesk Fabregas. Venger je još 2003. godine ubedio sadašnjeg kapitena da krene putem Londona, a "Profesor" mu je obećao prvoligaški fudbal kao šesnaestogodišnjaku. Rizik se isplatio, a Fabregas je sad najbolji igrač Arsenala, a važi i za jednog od najboljih na svetu. Njegovo ime se konstantno provlači po medijima i ne prođe dan da se ne spomene njegov povratak u Kataloniju.\nKapiten Arsenala uporno demantuje navode, ali prilično neuspešno i ne bi čudilo ukoliko Španac na kraju sezone spakuje kofere u potrazi za trofejima, koje u Barseloni sigurno može da očekuje.\nFabregas je kao četrnaestogodišnjak dobio potpisan dres od Pepa Gvardiole na kojem je pisalo "jednog dana nosićeš broj 4", pa saradnja sa idolom iz dečačkih dana je još jedan detalj više koji povezuje kapitena Arsenala sa Barselonom.\nŠpanac najviše i brine trenera Arsena Vengera pred ovaj meč jer je propustio poslednji trening, a o njegovom učešću na predstojećem susretu će se saznati neposredno pred izlazak na travnjak "Emirejtsa".\n"Ukoliko bude spreman, igraće. On želi da se nađe u timu, ali odluku ćemo doneti na zagrevanju. Da se meč igra danas, ne bi bio spreman, ovako imamo još 24 sata nade da će ipak zaigrati", rekao je Venger.\nAndrej Aršavin i Abu Dijabi biće spremni za meč uprkos malim problemima, a iznenadan povratak u tim može da očekuje Vilijam Galas, koji se oporavlja brže nego očekivano od povrede lista.\nPlanovi Pepa Gvardiole su malo poremećeni pošto je u duelu sa Majorkom teren zbog povrede napustio Andres Inijesta. Sjajni vezni univerzalac će zbog toga odsustvovati deset dana, pa je upitan i za revanš meč na Kamp Nou.\nMeđutim, glavna briga sutrašnjeg domaćina biće zaustavljanje Argentinca Lionela Mesija, koji od početka sezone igra u fantastičnoj formi.\n"Sasvim sigurno Mesi sutra neće imati posebnog čuvara, pošto bi to značilo da gubimo igrača u vlastitoj koncepciji igre", napomenuo je Venger koji svrstava omalenog Argentinca među umetnike sa loptom.\nVezista Barselone Ćavi upozorio je "tobdžije" da ih očekuje "spektakularan sudar".\nŠpanac je ubeđen da Katalonci prolaze u polufinale, ali da će ovo biti pravi fudbalski klasik između dva najbolja tima u takmičenju.\n"Ovaj dvomeč je nalik sudara između dva voza u punoj brzini. Normalno je što mislim da smo favoriti. Spremni smo za ovaj sjajni duel koji će obeležiti napadački fudbal", rekao je Ćavi.\nNajbolji igrač Evropskog prvenstva 2008. godine osvrnuo se i na uticaj aktuelnog najboljeg igrača sveta, Lea Mesija, na igru Barselone.\n"Mesi je jako značajan igrač za nas, ali ako se Arsenal previše optereti njime, to će biti prilika za naše ostale fudbalere . Isti je slučaj i sa Fabregasom. On je moj prijatelj, ali to se neće videti na terenu", rekao je Ćavi.\nArsen Venger se ne boji Barselone koja je prošle godina osvojila šest trofeja, a koliko je moćna ekipa Pepa Gvardiole pokazuju i izjave mnogih fudbalskih stručnjaka koji ih porede sa Holandijom iz 1974. godine koju je predvodio Johan Krojf.\n"Ne želim previše da se fokusiram na Barselonu, moramo da igramo našu igru. Dobra stvar kod Katalonaca je što imaju toliko dobrih igrača, pa ne moramo da brinemo samo o jednom. Kada pružimo naš maksimum, možemo da pobedimo bilo koga na svetu", rekao je samouvereni Venger.\nNa "Emirejts" se vraća prvi put od odlaska legenda kluba Tijeri Anri, a "Profesor" se nada prijemu navijača kakav najbolji strelac Arsenala svih vremena i zaslužuje.\n"Drago mi je što se Anri vraća ovde, ali kada utakmica počne učinićemo sve što je moguće da ga pobedimo", zaključio je Venger.\nTrener Barselone Pep Gvardiola bio je prepun hvale za rivale iz Londona.\n"Čast je igrati protiv Arsenala, kluba koji postavlja primer drugima kako se igra fudbal. Biće ovo šou za Evropu. Venger je jedan od najboljih trenera na svetu i njegov uticaj na igru 'tobdžija' je prosto neverovatan. Cela planeta obožava stil koji gaji Arsenal", rekao je Gvardiola.\nKljuč trijumfa jeste u posedu lopte smatra španski trener.\n"Oni imaju njihove trikove, mi smo spremili naše. Mi želimo da napadamo i da se branimo sa loptom u našem posedu. Isto to i oni žele. Ukoliko nametnemo naš stil igre, moći ćemo da napadnemo i pobedimo", zaključio je Gvardiola.\nVengerovi dečaci nisu osvojili ni bod ove sezone protiv Mančestera i Čelsija, ali pokazali su više puta da poseduju konačno mentalnu snagu pobednika i velikana.\nDomaću stranu predvodi jedan od najvećih talenata Barselonine škole, Sesk Fabregas, a na drugoj strani se nalazi legenda Arsenala Tijeri Anri, kao i najbolji igrač na svetu Leo Mesi. U meču ispunjenom emocijama pobediće tim koji uspe da neosporni talenat nametne i kvalitetnom rivalu.\nOsveta je još jedan motiv kojim se vode igrači Arsenala, iako je jasno da je tim doživio mnogo promena od 2006. godine, ali Fabregas i Kembel, kao i Venger, sigurno nisu zaboravili način na koji su nesretno poraženi u prvom finalu "tobdžija" u Ligi šampiona. Barselona je favorit, ali ako je neko sposoban da pobedi Katalonce njihovim oružjem, onda je to definitivno Arsenal.\nAW: Arsenal - Barselona\nFabregas: Remi sa Barsom nema veze sa srećom\nKapiten Arsenala Sesk Fabregas je odbacio navode da su "tobdžije" srećno izvukle remi protiv Barselone u prvom četvrtfinalnom meču Lige šampiona.\nŠpanac, strelac pogodka za konačnih 2:2, napustio je stadion na štakama i strahuje se da je slomio nogu, ali on i dalje veruje u dalji plasman svog tima.\n"Ne mislim da smo srećno ostali u igri. Mi smo se borili do samog kraja i to nema nikakve veze sa srećom. Barselona trenutno jeste favorit, ali i oni će igrati bez dvojice važnih igrača, Pujula i Pikea. Videćemo šta će biti", rekao je Fabregas.\nMomak koji je ponikao u Barsinoj akademiji je rekao da je utakmica bila jedna od najtežih u njegovoj karijeri.\n"Bilo je teško igrati, a sigurno je bilo teško gledati meč. Oni imaju igrače koji su sjajni na lopti, znaju da je sakriu, ali je važno da smo mi pokazali karakter i hrabrost. Srećni smo sa 2:2", rekao je Fabregas.\nArsen Venger, koji je sinoć posle meča rekao da je njegov tim u trenucima igrao neobjašnjivo loše, veruje u šok na Kamp Nou i u odlazak u polufinale.\n"Neće ni njima biti lako, jer znaju da su mogli da nas otpišu u ovom meču. Međutim, i mi smo imali nekoliko dobrih prilika, Bendtner je imao dve-tri baš dobre. Verujem da možemo da ih iznenadimo i kontrama", rekao je Venger.\n"Profesor" je istakao da je "veoma pozitivno" to što je Leo Mesi zaustavljen.\n"Nije dao gol i nije bio u puno prilika, to je veoma dobro", reka


Republika / Braća iz Pireja, a uvek bi da zaje*u Zvezdu!\nutorak, 20. 8. 2019.| 05:11\nNa papiru braća, a u praksi ljuti rivali za pojačanja na evropskom tržištu. Najvatrenije pristalice Crvene zvezde i Olimpijakosa gaje prijateljske odnose duže od tri decenije, a u poslednjih petnaestak godina taj odnos se može nazvati bratskim.\nSoladano i Ranđelović\nMeđutim, takva harmonija ne vlada između uprava ovih klubova, pa je tako grčki gigant iz Pireja u bliskoj prošlosti uvek gledao da napakosti srpskom šampionu.\nDva Zvezdina izbora koja su bila označena kao ozbiljna pojačanja završila su na Karaiskakisu. To su mladi reprezentativac Srbije Lazar Ranđelović (22) i Argentinac Franko Soldano (24). Obojica su bila velika želja Zvezdine uprave i stručnog štaba, ali su na kraju obukli dres Olimpijakosa, koji ih je otimao boljim finansijskim ponudama.\nUmalo da to bude slučaj i sa Mateom Garsijom (22), ali je Argentinac na kraju ipak stigao na Marakanu u transferu teškom 1,8 miliona evra. I tu je bilo peripetija jer ga je telefonom lično zvao predsednik Olimpijakosa Evangelos Marinakis da mu ponudi bolje uslove od šampiona Srbije. Garsija je ipak odabrao beogradske crveno-bele jer će imati veću priliku da pokaže svoj kvalitet pošto je Zvezda deficitarna na poziciji krila.\nIako je Olimpijakos u ovom slučaju ostao kratkih rukava, namera je bila jasna, a način poslovanja identičan prethodnim i mogao bi da se predstavi jednom rečenicom - sačekaj da Zvezda pikira igrača, ponudi mu veće uslove i ukradi ga braći ispred nosa.\nNa taj način braća ne funkcionišu, a navijači Zvezde sećaju se i da su Grci zatezali i pravili probleme kada su crveno-beli imali usmen dogovor sa sadašnjim kapitenom i najboljim fudbalerom tima Vladana Milojevića Markom Marinom.\nPostoji još jedan ugao koji potvrđuje tezu da Olimpijakos i Zvezda nemaju bratske odnose. Prosto, uprava grčkog šampiona ima daleko bolju saradnju sa Partizanom, o čemu svedoče brojni transferi iz Humske u Pirej, ali i u kontra smeru. Ljubomir Fejsa, Marko Janković, Marko Šćepović i Uroš Đurđević prelazili su iz redova crno-belih u Atinu, a u Partizan je iz Grčke došao Saša Zdjelar.\nAgravanis izbacio Zvezdu iz top-8 Evrolige\nDo januara 2018. godine Olimpijakos je bio jedini klub u Evroligi kog košarkaši Crvene zvezde nisu mogli da savladaju. Navijači srpskog kluba posebno pamte meč iz marta 2017, kada su Grci posle produžetka slavili sa 66:64. Taj meč nije imao rezultatski značaj za klub iz Pireja, a trijumf bi Zvezdi doneo plasman u top-8, odnosno četvrtfinale elitnog takmičenja. Meč karijere u Areni odigrao je Dimitrios Agravanis, koji je ubacio 16 poena.\nSrbija Sport Beograd Fudbal FK Crvena zvezda FK Olimpijakos\n- nedelja, 15. 9. 2019. u 09:15 >> 09:24 0\nSvetsko prvenstvo u Kini počelo je 31. avgusta, a završiće sutra utakmicama za treće mesto (10h) i finalnim duelom (14h). Reprezentacija...\n- nedelja, 15. 9. 2019. u 09:22 0\nOdbojkašice Srbije doživele su drugi uzastopni poraz na Svetskom kupu pošto su od njih bile bolje odbojkašice SAD sa 3:1 (23:25, 25:17,...\n- nedelja, 15. 9. 2019. u 05:31 0\nEkipa Inđije vodila je dobar deo meča protiv Crvene zvezde, ali pred sam kraj utakmice,...\nPosle Voždovca – Češka. Iako je Filip Stuparević igrač Votforda, neće ove sezone nositi dres...


Predsjednica Skupštine razgovarala sa ambasadorom Bosne i Hercegovine – СНП\nPredsjednica Skupštine razgovarala sa ambasadorom Bosne i Hercegovine\nНема коментара на Predsjednica Skupštine razgovarala sa ambasadorom Bosne i Hercegovine\nPredsjednica Skupštine Crne Gore Danijela Đurović razgovarala je danas sa ambasadorom Bosne i Hercegovine u Crnoj Gori Nj.E. Branimirom Jukićem.\n„Brojni događaji, i u Crnoj Gori i na globalnom nivou, od ekonomske, migrantske i zdravstvene krize, do rata na prostoru Evrope – kolijevci civilizacije, prouzrokovali su ogromne probleme“, kazala je predsjednica Đurović, naglašavajući da je u takvim okolnostima važna ozbiljna politika, a ne populizam. Ponovila je da je strateško opredjeljenje Crne Gore učlanjenje u EU, te da se nada da ćemo do kraja mandata ove vlasti uspjeti da dobijemo datum pristupanja Evropskoj uniji.\nCrna Gora zna da je pred BiH dug put do članstva u EU, ali je spremna da pomogne u svim fazama pristupanja, kazala je predsjednica Đurović. U tom smislu, naglasila je da će crnogorske institucije pružiti Bosni i Hercegovini svu neophodnu stručnu i tehničku podršku u procesu realizacije EU obaveza.\nOn je zahvalio na spremnosti Crne Gore da BiH pruži podršku na putu ka EU posebno zbog činjenice što je Crna Gora predvodnik EU integracija. Ambasador je istakao da njegova zemlja „podržava da Crna Gora što prije postane naredna članica EU jer će na taj način Bosna i Hercegovina dobiti ozbiljnog zagovornika daljeg širenja EU na Zapadni Balkan“.\nZajednički je konstatovano da su odnosi dvije države odlični, bez ijednog otvorenog pitanja, te da postoji jako frekventna saradnja u oblasti kulture, sporta, ekonomije, a naročito turizma. Ambasador Jukić je naglasio da je privilegija biti ambasador u Crnoj Gori i podsjetio da je BiH, kao i svih prethodnih godina, jedno od tri najveća emitivna tržišta za turističku privredu Crne Gore.\nNa kraju je konstatovano da je potrebno dodatno unaprijediti saradnju između Skupštine Crne Gore i oba doma Parlamentarne skupštine Bosne i Hercegovine, u skladu sa agendom predstojećih događaja.\n← Šćekić: Naš imperativ su kvalitetna zdravstvena zaštita i razvoj zdravstvenih servisa u korist građana → Predsjednica Skupštine razgovarala sa ambasadorom Republike Mađarske


Poznati odmerili snage na adidas turniru - Sportske vesti - Savremenisport.com\nNaslovna / Sportske vesti / Poznati odmerili snage na adidas turniru\nPoznati odmerili snage na adidas turniru\nUoči finala EURO 2012 u Đak radnji u Kolarčevoj 7, u okviru specijalnog fudbalskog kornera adidas je organizovao uzbudljiv turnir u stonom fudbalu ! Događaju su prisustvovale naše poznate ličnosti, Viktor Savić, Andrija Kuzmanović, Marko Karadžić, Milan Gromilić, Aleksandra Perović, Nikola Milivojević i Nenad Heraković, koje su odmerile snage u ovoj sportskoj disciplini. Nakon zabavnog takmičenja sa poznatima usledilo je uzbudljivo finale adidas turnira u stonom fudbalu, za takmičare koji su se nadmetali u protekle dve nedelje.\nNajbolji među poznatim stono-fudbalerima bili su Andrija Kuzmanović i Viktor Savić koji su se predano borili do samog kraja turnira i zasluženo osvojili prvo mesto, a u okviru finala adidas turnira u stonom fudbalu, pobednička ekipa je osvojila vredne adidas nagrade.\nPrvoplasirani su osvojili poklon vaučer od 80.000 dinara za adidas proizvode po sopstvenom izboru, vicešampioni su birali svoje omiljene adidas proizvode u vrednosti od 40.000 dinara, dok je ekipa koja je osvojila treće mesto osvojila vaučer od 20.000 dinara.\nSvi učesnici su uživali uz hitove koje je puštao poznati gradski DJ - Prema, a za dobru sportsku atmosferu tokom turnira bio je zadužen popularni voditelj Dejan Pantelić, koji je bodrio i zabavljao takmičare.\nZa sve ljubitelje fudbala, u Đak radnji u Kolarčevoj 7, u okviru velikog fudbalskog kornera izložena je celokupna ponuda adidas odeće i obuće za fudbal. Ova Đak prodavnica postala je novo mesto gde se mogu naći vrhunski adidas fudbalski proizvodi, među kojima se ističe adidasov revolucionaran proizvod - najnovije Predator kopačke.\nDatum: 02.07.2012. Autor: Dušica Radojković\nMiranda Ker nova EasyTone ambasadorka


Neto merenje koje je uvela Albanija obuhvata mala i srednja preduzeća (MSP) i domaćinstva sa fotonaponskim solarnim panelima čiji kapacitet ne prelazi 500 kW.\nVlada Albanije očekuje da će program neto merenja omogućiti instalaciju 200 MW fotonaponskih solarnih kapaciteta, preneo je pv magazine.\nNa projekte koji ispunjavaju uslove programa neto merenja primenjivaće se tržišne cene električne energije. Višak električne energije koja se predaje u mrežu obračunavaće albanski operator distributivnog sistema OSHEE na mesečnom nivou, dok će se konačne isplate vršiti na kraju godine.\nNeto merenje predviđeno zakonom iz 2017. godine\nProgram neto merenja za fotonaponske solarne elektrane i vetroelektrane kapaciteta do 500 kW predviđene su zakonom iz 2017. godine, kojim se promovišu obnovljivi izvori energije, navela je Evropska komisija u najnovijem izveštaju o napretku Albanije u usklađivanju zakonodavstva sa propisima EU.\nOvim zakonom je uveden sistem podrške koja se dodeljuje kroz konkurentan postupak za proizvodnju iz obnovljivih izvora energije (OIE) u solarnim elektranama kapaciteta većeg od 2 MW i vetroelektrane kapaciteta većeg od 3 MW. Postupak se zasniva na sistemu podrške razlikom u ceni koja se plaća povrh tržišne cene električne energije.\nRevidirani nacionalni akcioni plan za obnovljive izvore energije u periodu od 2018. do 2020.godine predviđa udeo obnovljivih izvora energije od 38% u ukupnoj finalnoj potrošnji energije, u skladu sa ciljem dostizanja udela OIE od 38% do 2020. godine.\nMeđutim, Evropska komisija upozorava da je potrebno hitno povećati kapacitete obnovljivih izvora energije tako da se smanji zavisnost Albanije od hidroenergije.\nAlbanija električnu energiju proizvodi skoro isključivo u hidroelektranama (98%), što je čini podložnom šokovima nepovoljnih hidroloških uslova. Povrh toga, Albanija ne proizvodi dovoljno električne energije u hidroelektranama za domaće potrebe, što je čini neto uvoznikom struje, navela je Evropska komisija.\nTagovi: net metering, neto merenje, OSHEE, prozjumeri, solarne elektrane\nPočetna » Vesti » OIE » Albanija uvela neto merenje za solarnu proizvodnju prozjumera


Srbija dragocen partner EU u oblasti bezbednosne i odbrambene politike - Radio Šabac\nSrbija dragocen partner EU u oblasti bezbednosne i odbrambene politike\nŠef Delegacije EU u Srbiji Emanuele Žiofre izjavio je da je Srbija duže vreme veoma dragocen partner Unije u oblasti bezbednosne i odbrambene politike.\nNa promociji rezultata projekta Jačanje kapaciteta Srbije u oblasti razminiranja i uništavanja neeksplodiranih ubojnih sredstava, Žiofre je rekao da je danas važan dan za EU jer slavi tešnje veze sa Srbijom u vojnim aktivnostima u humanitarne svrhe.\n„Ovim projektom postižemo dve stvari. Podižemo kapacitete za razminiranje i postižemo da budu uskladjeni sa medjunarodnim standardima, a sa druge strane jačamo efikasnu saradnju Srbije i EU u oblasti zajedničke bezbednosne i odbrambene politike“, kazao je Žiofre u Grockoj, u prostorijama Centra za razminiranje Srbije.\nNaveo je da pitanja odbrane i bezbednosti postaju sve važnija u kontekstu procesa proširenja, jer se svet neprestano menja.\nŽiofre je rekao da EU ne dovodi u pitanje suverene odluke svojih partnera, kao što je odluka Srbije da bude vojno neutralna i dodao da Unija želi da bude politički bliža Srbiji.\n„Srbija je donela važan politički izbor da se pridruži Uniji. Želimo da joj pomognemo da usvoji evropske vrednosti i principe. Radujemo se intenziviranju tog procesa i uskladjivanju spoljne politike Srbije sa našom. Srbija i EU dele istu istoriju i kulturu, a verujemo i istu budućnost. Želimo da Srbija bude deo evropske porodice, mislimo da nema alternative procesu proširenja“, naveo je Žiofre.\nPomoćnik ministra odbrane Srbije Predrag Bandić ukazao je na značaj projekta, rekavši da je prostor Srbije „značajno kontaminiran“ neeksplodiranim ubojnim sredstvima iz različitih istorijskih perioda i da to utiče na bezbednost i zdravlje ljudi i ograničava mogućnost kretanja i ekonomskog razvoja.\n„Ovo je podrška višem nivou osposobljavanja deminera. Ova obuka je izuzetno značajna i mi zahvaljujemo EU koja je, nakon pomoći u vreme poplava i pandemije, sada podržala napore Srbije da izgradi kapacitete i u ovom domenu“, kazao je Bandić.\nDeset instruktora za sprovođenje obuke u oblasti uklanjanja eksplozivnih sredstava i neeksplodiranih ubojnih sredstava, iz Ministarstva odbrane i Vojske Srbije i Centra za razminiranje, danas je dobilo medjunarodno priznate sertifikate, koje su im uručili Žofre i Bandić.\nObuka instruktora je deo projekta Jačanje kapaciteta Srbije u oblasti razminiranja i uništavanja neeksplodiranih ubojnih sredstava, čija je vrednost oko 600.000 evra.\nProjekat se realizuje u okviru saradnje Centra za razminiranje sa Ministarstvom odbrane, uz finansijsku podršku Delegacije EU u Beogradu, i doprinosi jačanju kapaciteta Srbije u oblasti humanitarnog razminiranja i protivminske delatnosti.\nPrisutni na dodeli sertifikata imali su priliku da vide i pokaznu vežbu razminiranja.


Foto: JVP Srbijavode/ Braniša Matović / Tanjug\nSmeće pluta Potpećkim jezerom\nMinistarka zaštite životne sredine Irena Vujović se nada da će se uskoro naći adekvatno rešenje tog višedecenijskog problema.\nSada brana izgleda drugačije, iako kraj obala i u jezerskim rukavcima i dalje pliva plastika – 110 kamiona smeća završilo je na užičkoj deponiji, a prikupljeno je 90 kamiona drveća.\nSadašnji izgled jezera\n- Problema je bilo svakako, prvenstveno niske temperature u jednom periodu kad nismo radili, ali evo za nekih 20-ak dana od početka radovi se privode kraju - kaže Jugoslav Jovanović vodeći inženjer za vodne resurse JP "Srbija vode".\nSmeće je opteretilo i rad hidroelektrane.\n- Poslednjih dana smo beležili otežan sam proces proizvodnje. Jedan deo smeća je verovatno potonuo na rešetke na ulaznoj građevini. Mi ćemo nakon završenog procesa čišćenja sa površine Potpećkog jezera već za vikend angažovati ronioce - navodi Predrag Šaponjić direktor HE "Potpeć".\nRužna slika na Potpećkom jezeru ponavlja se periodično, kada god Lim poraste.\n- Lim kreće iz Plavskog jezera, to je osam lokalnih samouprava, većina njih ima neuređene deponije u samom slivu reke tako da svi moraju biti svesni da ovo nije problem jedne lokalne samouprave i malog broja ljudi, ovo je širi problem država i svih koji su u slivu Lima - dodaje Jovanović.\nZa početak resorno ministarstvo organizovalo je video konferenciju svih država iz Polimlja.\n- Prihvatili su svoju odgovornost, ministarka je preduzela prve korake, a to je da se formiraju radne grupe u okviru kojih će se definisati problemi i pristupiti rešavanju - izjavio je Jovan Basta rukovodilac VPC "Sava Dunav" JP "Srbija vode".\nprikupljeno je 90 kamiona drveća\nČisto jezero ipak najviše priželjkuju Pribojci koji su sagradili ribarsko naselje i auto-kamp kao važan deo turističke ponude. Ipak, turista nema niti će ih biti, sve dok se od flaša i drugog otpada ne vidi ni površina jezera, a ni obale.\n"Srbija ne može da reši problem bez saradnje sa susednim državama"\nPovodom završetka radova na uklanjanju više od deset hiljada kubika plivajućeg otpada iz Potpećkog jezera oglasila se i ministarka zaštite životne sredine Irena Vujović. Ona je izavila da su radovi, pored teških vremenskih uslova, izvedeni u veoma kratkom roku i zahvalila JVP "Srbijavode" i Elektroprivredi Srbije na efikasnosti i uspešno obavljenom poslu.\n- Zahvaljujući hitnoj intervenciji JVP Srbijavode, koje je na našu inicijativu izvelo neophodne radove uz podršku JP Elektroprivreda Srbije, iz Potpećkog jezera uklonjeno je desetine hiljada kubika otpada, koji je transportovan u Regionalni centar Duboko kod Užica. Otpad koji završi u Limu i Drini je gorući problem koji Srbija ne može da reši bez saradnje sa susednim državama. Zbog toga je važno da kroz regionalnu saradnju zajedno dođemo do trajnog rešenja, jer svima nam je u interesu da imamo čiste reke i zdravu životnu sredinu - rekla je Irena Vujović.\n- Dok čekamo da se steknu uslovi za potpisivanje takvog dokumenta, sa nadležnim kolegama smo dogovorili da formiraju radne grupe u okviru svojih resora kako bi se operativnije pristupilo problemu i mapirale divlje deponije u slivu reka - navela je Irena Vujović.\nU saopštenju Ministarstva se dodaje da će se, nakon uklanjanja komunalnog otpada iz Potpećkog jezera, pristupiti drugim merama u cilju dugoročnog rešavanja ovog problema, a jedna od njih je i izgradnja sanitarnih deponija van plavih zona, kao i zatvaranje postojećih sa rekultivacijom divljih i nesanitarnih deponija u slivnom području.


Odgovornost za ovako katastrofalno stanje je na općinama, kantonima, entitetima ali i na Ministarstvu vanjske trgovine i ekonomskih odnosa BiH na čijem čelu je ministar Boris Tučić. Ovo ministarstvo nadležno je za sprovođenje Zakona o zaštiti i dobrobiti životinja BiH, koji je u našoj zemlji donešen 2009. godine.\n"Psi koji predstavljaju opasnost za građane moraju biti uklonjeni sa ulice, odnosno oni moraju biti eutanazirani", rekao je dr. Fejzić.\n"Ovo nije samo moje mišljenje kao stručnjaka, već nešto što i Zakon o zaštiti i dobrobiti životinja Bosne i Hercegovine predviđa", dodaje on.\nZakon o zaštiti i dobrobiti životinja Bosne i Hercegovine u stavu „d“, Član 14 predviđa da se eutanazija može izvršiti nad životinjom koja je opasna za okolinu.\n"Nadležne institucije moraju sjesti i pronaći način kako ukloniti opasne pse sa ulice. Zakonska osnova postoji, sada je potrebna samo dobra volja nadležnih za ovu problematiku", rekao je Fejzić,\nViše iz kategorije: « Vlada ZDK: odluke Mjesec knjige u Biblioteci »


Obavljen žrijeb Premijer lige za žene: SFK odbranu titule otvara gostovanjem Fortuni – Sport Centar Obavljen žrijeb Premijer lige za žene: SFK odbranu titule otvara gostovanjem Fortuni – Sport Centar\nŽrijeb takmičarskih brojeva Premijer lige Bosne i Hercegovine za sezonu 2021/2022. u ženskoj konkurenciji, obavljen je danas u prostorijama NS/FS BiH u Sarajevu.\nU prvom kolu koje je na programu 24. i 25. jula sastaće se:\nFortuna-SFK 2000 Sarajevo\nRaspored utakmica do sedmog kola možete preuzeti OVDJE.\nPremijer ženska liga BiH igraće se po trokružnom sistemu, ukupno 21 kolo.\nNakon žrijeba, s ciljem što spremnijeg ulaska u novu sezonu, održan je sastanak predstavnika NS/FS BiH i klubova našeg elitnog ženskog takmičenja.\npremijer liga bih za nogometasice


CRTA :ACTION SEE – Mreža za odgovornost, nove tehnologije i otvorenost institucija u Jugoistočnoj Evropi - CRTA\nAktuelnosti / 15.03.2016.\nDobra uprava je ključna za jačanje vladavine prava u svakoj demokratskoj zemlji\nDok se pitanjima korupcije, transparentnosti, vladavine prava i dobre uprave sve više posvećuje pažnja u javnosti, nedovoljno razumevanje ovih principa i povezani sistemski problemi ne dobijaju potrebnu pažnju. Ova inicijativa ima cilj da unapredi svest javnosti o ovim izazovima kroz facilitaciju i uspostavljanje strateške saradnje između organizacija civilnog društva u regionu.\nACTION SEE inicijativu finansira Evropska komisija, a sprovodi Centar za istraživanje, transparentnost i odgovornost (CRTA) u saradnji sa partnerskim organizacijama civilnog društva u šest zemalja (Metamorphosis fondacija iz Makedonije, Zašto ne iz Bosne i Hercegovine, Centar za demokratsku tranziciju (CDT) iz Crne Gore, Open Data sa Kosova, Mjaft iz Albanije i Westminster fondacija za demokratiju iz Velike Britanije). Ova inicijativa predstavlja platformu za dijalog između relevantnih zainteresovanih strana u donošenju odluka, kao i alat za procenu stepena u kom državne institucije poštuju principe i standarde otvorene vlasti (indeks otvorenosti).\nInicijativa ACTION SEE kao cilj ima uključivanje civilnog društva i medija u procese donošenja odluka i kreiranja javnih politika, kao i unapređenje kapaciteta civilnog društva za efikasno rešavanje problema sa kojima se suočavaju.\nSpecifični ciljevi inicijative:\n1. Promocija dinamičnog civilnog društva koje efikasno mobiliše građane da se uključe i utiču na politike i odluke koje se tiču vladavine prava i dobre uprave na nacionalnom i regionalnom nivou\n2. Jačanje mehanizama za efikasan dijalog između organizacija civilnog društva i institucija vlasti, kao načina za unapređenje reformi javne administracije i dobre uprave.\n3. Unapređenje mehanizama za umrežavanje civilnog društva i medija na lokalnom nivou i nivou Evropske Unije, sa ciljem razmene znanja, iskustva i kontakata, kao i većeg uticaja i reprezentativnosti civilnog društva i medija.\nOtvorenost lokalnih samouprava kao odgovor na potrebe građana


Istovremeno, Bela kuća ovaj govor ocenjuje kao kao reviziju istorije.\nU toku je 76. dan specijalne operacije ruske vojske u Ukrajini\n21.57 - Ukrajina konfiskuje svu rusku imovinu\n20.59 - Beloruska vojska na granici sa Ukrajinom\nNačelnik Generalštaba Oružanih snaga Belorusije Viktor Guljevič izjavio je da je Ukrajina povećala brojnost svojih snaga na beloruskoj granici do 20.000 ljudi i to zahteva reakciju.\n- Kako bismo osigurali bezbednost na jugu, jedinice za specijalne operacije su raspoređene u tri taktička pravca - objasnio je Guljevič.\n20.08 - Gasprom: Nema nikakvih prepreka za obustavu tranzita ruskog gasa kroz Ukrajinu\nRuska strana saopštila je danas da nema nikakvih prepreka za obustavu tranzita ruskog gasa preko Ukrajine, reagujući na najavu operatora gasnog transportnog sistema Ukrajine (GTSOU) da će obustaviti tranzit gotovo trećine gasa za Evropu, preko gasne stanice "Sohranovka“.\n19.22 - Konašenkov: Ukrajina izgubila 14 aviona i helikoptera\nUkrajina je izgubila 14 aviona i helikoptera prilikom pokušaja da zauzme Zmijsko ostrvo, saopštio je portparol Ministarstva odbrane Rusije Igor Konašenkov.\n19.02 - Nekoliko eksplozija u Sumskoj oblasti\nU Sumskoj oblasti prijavljeno je nekoliko snažnih eksplozija u različitim mestima Šostkanskog okruga, izveštava šef regiona Dmitrij Živicki.\n18.36 - SAD: Ne vidimo održiv pregovarački put za rešenje sukoba u Ukrajini\nSjedinjene Američke Države u ovom trenutku ne vide održiv pregovarački put za rešavanje sukoba u Ukrajini, izjavila je direktorka Nacionalne obaveštajne službe Avril Hejns.\n- Pošto i Rusija, i Ukrajina smatraju da mogu da napreduju na vojnom planu, ne vidimo, makar u kratkoročnoj perspektivi, održiv pregovarački put - rekla je Hejnsova na raspravi u Kongresu SAD.\n18.05 - Operator gasnog transportnog sistema Ukrajine (GTSOU) od sutra obustavlja tranzit gasa u Evropu preko gasne stanice „Sohranovka“\nU ovom članku je ranije objavljena netačna informacija da Ukrajina obustavlja tranzit ruskog gasa u Evropu, a zapravo je reč samo o jednoj od tačaka transporta gasa, što znači da se obustavlja samo jedan deo isporuka ruskog gasa u Evropu.\nZahvaljujemo se raskrinkavanju.ba što nam je ukazao na grešku.\n18.04 - Ukrajina: Vojsks povratila sela severno i severoistočno od Harkova\nUkrajina je danas saopštila da su njene snage povratile od ruskih trupa sela severno i severoistočno od Harkova.\nTetjana Apačenko, pres sekretarka 92. odvojene mehanizovane brigade, glavne ukrajinske snage u toj oblasti, potvrdila je da su ukrajinske trupe poslednjih dana ponovo zauzele naselja Čerkaski Tiški, Ruski Tiški, Borščova i Slobožanske, severno od Harkova.\n17.38 - Blinken: Ruski sajber-napadi poremetili ukrajinsku komandu\nRusija je krajem februara ove godine pokrenula sajber-napade na komercijalne satelitske komunikacione mreže kako bi poremetila ukrajinsku komandu i kontrolu, izjavio je danas američki državni sekretar Entoni Blinken.\n17.26 - Češka primljena u Savet za ljudska prava UN umesto Rusije\nGeneralna skupština Ujedinjenih nacija primila je danas Češku Republiku u Savet za ljudska prava, čime je ta zemlja postala članica umesto Rusije.\nRusija je, naime, suspendovana prošlog meseca zbog invazije na Ukrajinu, a odmah nakon te odluke napustila je Savet koji čine predstavnici 47 država članica, prenosi Rojters.\nČeška će završiti mandat Rusije u Savetu, koji, inače, ne može da donosi pravno obavezujuće odluke.\n16.59 - Lavrov o davanju zamrznute ruske imovine Ukrajini: Krađa\nRuski ministar spoljnih poslova Sergej Lavrov nazvao je krađom ideju šefa evropske diplomatije Žozepa Borelja o prebacivanju zamrznute ruske imovine Ukrajini kako bi se time platila obnova zemlje.\n16.35 - Rusija: Rezolucija politički motivisana, suprotna Ustavu SZO\nNacrt rezolucije kojom Svetska zdravstvena organizacija namerava da razmotri gašenje moskovske Kancelarije za prevenciju i kontrolu nezaraznih bolesti je čisto politički motivisan potez i kosi se sa Ustavom SZO, izjavio je danas pomoćnik ruskog ministra zdravlja Aleksej Kuznjecov.\n- Uvereni smo da zdravstvo treba da ostane van politike, jer lekari pružaju medicinsku pomoć, spasavaju živote bez obzira na političku situaciju i nacionalnost, mesto stanovanja i političke stavove pacijenata - naveo je Kuznjecov, prenosi TASS.\n16.17 - Na Odesku oblast ispaljena krstareća raketa\nRuska vojska nastavlja da granatira most koji spaja ovu oblast sa Moldavijom, saopštila je ukrajinska komanda „Jug“.\n16.02 - Ukrajina povećala brojnost snaga na beloruskoj granici\nNačelnik Generalštaba Oružanih snaga Belorusije Viktor Guljevič izjavio je da je Ukrajina povećala brojnost svojih snaga na beloruskoj granici do 20.000 ljudi i to zahteva reakciju.\n15.51 - Berbok: Nema prečice za članstvo u EU\nBerbok je tokom posete Ukrajini rekla i da će Nemačka svesti uvoz ruske energije na nulu i da će "to zauvek ostati tako", prenosi Rojters.\nBerbok je, kako je prethodno objavio AP, obećala da će međunarodna zajednica pozvati na odgovornost one koji su počinili ubistva civila u ukrajinskom gradu Buči.\n15.20 - Ukrajina u poslednje dve nedelje izgubila 50 borbenih dronova\nPoslednje dve nedelje Ukrajina je izgubila više bespilotnih letelica "Barjaktar TB2", nego za dva i po meseca izvođenja specijalne vojne operacije, prenose ukrajinski Telegram kanali. Neuspeh operacije vraćanja pod kontrolu Zmijskog ostrva u Crnom moru i neuspešnih naleta na vojne objekte u Rusiji koštali su Kijev 50 borbenih dronova.\n14.49 - Granatirana Aleksandrovka u DNR\nUkrajinska vojska je u ranim popodnevnim satima ponovo granatirala Aleksandrovku u Donjeckoj Narodnoj Republici. Ispaljena su četiri projektila kalibra 122 milimetra, saopštilo je Predstavništvo DNR u Zajedničkom centru za kontrolu i koordinaciju prekida vatre.\n14.33 - ISPRAVKA: Evropa ostaje bez trećine isporuka gasa iz Rusije\n14.06 - Ukrajinci granatirali naselje u LNR\nUkrajinske trupe otvorile su u 14.10 vatru na naselje Zoloto 5 u Luganskoj Narodnoj Republici, ispalivši 20 raketa iz sistema „Grad“, saopštilo je predstavništvo LNR u Zajedničkom centru za kontrolu i koordinaciju prekida vatre.\n13.47 - Zelenski pozvao slovačke poslanike da budu glas Ukrajine u EU\nPredsednik Ukrajine Vladimir Zelenski obratio se poslanicima Parlamenta Slovačke, zatraživši od njih da budu glas njegove zemlje u Evropskoj uniji.\n- Ukrajinski predsednik Vladimir Zelenski u utorak je posredstvom telemosta nastupio pred poslanicima Parlamenta Slovačke. Zelenski je zahvalio rukovodstvu i narodu Slovačke za solidarnost, kao i za svestranu pomoć koju su Slovaci pružili Ukrajini u prvim danima vojnih dejstava u njegovoj zemlji. Lider Ukrajine je, takođe, pozvao Slovačku da podrži evropsku perspektivu Ukrajine i da bude njen glas u Evropskoj uniji - preneo je televizijski kanal TAZ iz Bratislave.\n13.45 - Odbor finskog parlamenta: Članstvo u NATO najbolje rešenje za bezbednost\nUlazak u NATO najbolja je opcija koja Finskoj garantuje nacionalnu bezbednost, saopštio je danas odbor finskog Parlamenta zadužen za odbranu, a uoči zvanične odluke zemlje o tome da li će se pridružiti Alijansi.\n13.20 - Dvoje poginulo u granatiranju Kijevskog dela Donjecka\nDve osobe su poginule, a petoro je ranjeno, među kojima jedno dete, u granatiranju Kijevskog dela Donjecka, saopštilo je Ministarstvo zdravlja DNR.\n12.44 - Nove sankcije EU Rusiji 16. maja?\nNove sankcije Evropske unije protiv Rusije mogle bi da budu odobrene 16. maja, na savetovanju šefova diplomatije EU, saopštio je šef evropske diplomatije Žozep Borelj.\n12.42 - Borelj: Nadam se skorom sporazumu o naftnom embargu na Rusiji\nVisoki predstavnik Evropske unije za spoljnu i bezbednosnu politiku Žozep Borelj izjavio je danas da se nada skorom sporazumu o naftnom embargu EU prema Rusiji.\nMinistri spoljnih poslova EU trebalo bi da se sastanu u ponedeljak, 16. maja, prenosi agencija Rojters.\nBorelj je prošle nedelje rekao da bi takođe mogao da sazove hitan sastanak ministara kako bi uveli sankcije ukoliko su spremne.\n12.12 - Parlament Litvanije proglasio Rusiju za terorističku državu\nLitvanski parlament, Sejm, proglasio je danas Rusiju za terorističku državu.\nU rezoluciji se navodi da su ruske oružane snage i plaćenici počinili masovne ratne zločine u Ukrajini, posebno u gradovima Borođanki, Buči, Irpinju, Gostomelju i u Marijupolju.\n11.32 - Nemačka ministarka Analena Berbok u poseti Ukrajini\n11.26 - U Rusiju pobeglo 1,2 miliona izbeglica iz DNR i LNR\nViše od 1,2 miliona izbeglica stiglo je na teritoriju Rusije iz Donjecke i Luganske Narodne Republike i Ukrajine od početka eskalacije vojnog sukoba, izjavio je predstavnik ruskih hitnih službi. Među izbeglicama je više od 210.000 dece.\n11.15 - Raketiran Kirovski okrug\nUkrajinske trupe su u 11 časova (10 po srednjoevropskom vremenu) gađale Kirovski okrug Donjecka, ispalivši pet raketa iz sistema „Uragan“, saopštilo je predstavništvo DNR u Zajedničkom centru za kontrolu i koordinaciju prekida vatre.\n10.31 - Snage LNR i Rusije stigle do administrativne granice LNR\nPredstavnik Ministarstva odbrane Rusije Igor Konašenkov izjavio je da su snage samoproglašene Luganske Narodne Republike (LNR), uz podršku Oružanih snaga Rusije (Oružane snage RF), završile čišćenje naselja Popasna i stigle do administrativne granice LNR.\nKonašenkov je rekao da je likvidirano 120 ukrajinskih, kako je naveo, "nacionalista" i 13 oklopnih vozila, piše Izvestija.\nDodao je da je u borbi u vazduhu sinoć iznad naselja Nova Dmitrovka u Harkovskoj oblasti oboren ukrajinski jurišni avion Su-25.\n10.28 - Ukrajinske trupe granatirale Pantelejmonovku\nUkrajinske snage su za 20 minuta ispalile osam granata kalibra 122 mm na Pantelejmonovku u Donjeckoj Narodnoj Republici i pet raketa iz sistema „Grad“ u Kirovskom okrugu u Donjecku, saopštilo je predstavništvo DNR u Zajedničkom centru za kontrolu i koordinaciju prekida vatre.\n9.30 - Ukrajina tvrdi: Najmanje 100 civila ostalo u čeličani "Azovstalj"\nNajmanje 100 civila ostalo je u čeličani "Azovstalj" koja je pod ruskom vatrom u gradu Marijupolju na jugu Ukrajine, izjavio je danas pomoćnik gradonačelnika tog grada Petro Andrjuščenko.\n- Pored vojske, u skloništima Azovstalja ostalo je najmanje 100 civila, međutim, to ne smanjuje jačinu napada okupatora - objavio je na Telegramu Andrjuščenko, prenosi agencija Rojters.\n9.20 - Članice EU ove nedelje postižu dogovor za zabranu ruske nafte?\nFrancuski ministar za evropska pitanja Kleman Bon izjavio je danas da bi članice Evropske unije mogle ove nedelje da postignu dogovor o predlogu Evropske komisije da se zabrani uvoz nafte iz Rusije.\n- Mislim da bismo mogli da postignemo dogovor ove nedelje - rekao je Bon za TV kanal "LCI", prenosi agencija Rojters.\nDodao je da bi francuski predsednik Emanuel Makron trebalo da razgovara sa mađarskim premijerom Viktorom Orbanom kasnije tokom dana.\n8.20 - Nastavljena evakuacija civila\nU poslednja 24 sata iz Marijupolja je u Bezimeno evakuisano više od 400 ljudi, među njima i 70 dece, saopštio je štab odbrane DNR.\n8.00 - Ukrajinski vojnici su u 7.20 (6.20 po srednjoevropskom vremenu) gađali grad Jasinovata u Donjeckoj Narodnoj Republici\nIspaljeno je 10 raketa iz sistema „Grad“, saopštilo je predstavništvo DNR u Zajedničkom centru za kontrolu i koordinaciju prekida vatre, prenosi „Sputnjik."\n7.40 - Šolc: Pregovori Rusije i Ukrajine da se nastave i budu konkretniji\nNemački kancelar Olaf Šolc pozvao je na nastavak i konkretnije pregovore između Rusije i Ukrajine kako bi se brzo postiglo mirno rešenje.\n- Naš zahtev je da se pregovori ponovo pokrenu, da se pregovori Rusije i Ukrajine konkretizuju, da se u njima vrlo brzo postigne dogovor. Ne bi trebalo da sada, posle mnogo hiljada mrtvih ljudi, bude novih razaranja. Naprotiv, sada moramo doći do tačke u kojoj će biti postignut napredak u pregovorima - rekao je on na zajedničkoj konferenciji za novinare sa francuskim predsednikom Emanuelom Makronom u Berlinu, upitan da prokomentariše govor ruskog lidera Vladimira Putina na paradi 9. maja.\nŠolc je napomenuo da vojna operacija Ruske Federacije traje već nekoliko nedelja i da je "zbog toga važno da krenemo veoma brzo da okončamo rat", prenela je agencija RIA Novosti.\n7.35 - Poljanski: Ukrajina planirala da napadne Rusiju\n- Mogu da kažem da je sada očigledno da sada imamo proksi rat (preko posrednika). NATO vodi proksi rat sa Rusijom, a ne obrnuto. To je realnost sa kojom se suočavamo - rekao je on za Skaj njuz.\n- Dokumenta ukrajinskog generala, koje smo dobili, ukazuju na to- dodao je Poljanski.\n- Ovo smo uradili u potpunosti u skladu sa članom 51. Povelje UN i o tome smo obavestili UN - rezimirao je on.\n7.30 - Japan proširio listu sankcija prema Rusiji\nNa udaru sankcija kojima je predviđeno zamrzavanje imovine, našlo se više od 130 ljudi, među njima i ruski premijer Mihail Mišustin, zamenik sekretara Saveta bezbednosti Rašid Nurgalijev i lideri samoproglašenih LNR i DNR, preneo je TAS S.\nJapan je takođe uveo dodatne izvozne sankcije i proširio listu kompanija za koje veruje da su povezane sa odbrambenomindustrijom.\nNa listu je dodato još 70 kompanija među kojima si Almaz-Antei i korporacija za proizvodnju taktičkog raketnog naoružanja.Na udaru sankcija Japana za sada se našlo više od 700 državljana Rusije, Belorusija, DNR, LNR i više od 200 ruskih kompanija i organizacija.\n7.25 - Zelenski: Potpisivanje Lend-Lease zakona istorijski korak\nPredsednik Ukrajine Vladimir Zelenski zahvalio je predsedniku SAD Džozefu Bajdenu na potpisivanju zakona o lend-lisu za Ukrajinu i taj korak nazvao "istorijskim".\nGrateful to @POTUS and 🇺🇸 people for supporting 🇺🇦 in the fight for our freedom and future. Today's signing of the law on Lend-Lease is a historic step. I am convinced that we will win together again. And we will defend democracy in Ukraine. And in Europe. Like 77 years ago. — Володимир Зеленський (@ZelenskyyUa) May 9, 2022\n- Zahvalan sam američkom predsedniku Džou Bajdenu i narodu na podršci u borbi za našu slobodu i budućnost. Današnje potpisivanje Lend-Lease zakona je istorijski korak. Uveren sam da ćemo ponovo zajedno pobediti. I sačuvati demokratiju u Ukrajini i Evropi. Baš kao i pre 77 godina- napisao je Zelenski juče na Tviteru.\n7.20 - Bajden potpisao zakon kojim se olakšava vojna pomoć Ukrajini\nAmerički predsednik Džozef Bajden potpisao je u ponedeljak Zakon o zajmu za odbranu demokratije za 2022. godinu, na ceremoniji u Beloj kući kojoj je prisustvovala i prva članica Kongresa rođena u Ukrajini, republikanka Viktorija Sparc.\n- Zverstva u koja su Rusi umešani su neopisiva i cena borbe nije mala, ali je nastavak agresije još skuplji - rekao je Bajden.\n7.10 - Demokrate se složile u Kongresu oko dodatne pomoći Ukrajini\nDemokrate u američkom Kongresu složile su se oko predloga da se Ukrajini obezbedi dodatna pomoć od 39,8 milijardi dolara, izjavila su dva izvora upoznata sa predlogom, javlja Rojters.\nPredstavnički dom bi mogao da glasa o planu već danas, rekli su neimenovani izvori.\nPredlog za dodatno finansiranje vezano za kovid-19, koji su neke demokrate htele da kombinuju sa predlogom zakona o hitnom finansiranju Ukrajine, sada će se razmatrati odvojeno, rekli su izvori Rojtersa.\nBajden je 28. aprila zatražio od Kongresa 33 milijarde dolara za podršku Ukrajini, uključujući više od 20 milijardi dolara vojne pomoći.\nTaj predlog je bio dramatična eskalacija američkog finansiranja vlade Kijeva za rat sa Rusijom, navela je agencija.\nNovi predlog uključuje dodatne 3,4 milijarde dolara za vojnu pomoć i 3,4 milijarde dolara za humanitarnu pomoć, kazali su neimenovani izvori.


Ruždi o filmu koji je uzburkao svijet: To je smiješan jutjub snimak - Vijesti online\nRuždi o filmu koji je...\nPiše: Jelena Pavićević Tatar\nIzmjena: 18.09.2012 u 08:32\nRuždi o filmu koji je uzburkao svijet: To je smiješan jutjub snimak\nRuždi je rekao “da njegov rad dolazi sa nekog drugog mjesta, za razliku od tog smiješnog video snimka na jutjubu”\nIndijski pisac Salman Ruždi, koji je godinama zbog svoje knjige “Satanski stihovi” živio u izgnanstvu, rekao je za južnoafrički list da je film Sema Basila “Nevinost muslimana” koji je izazvao nasilje širom muslimanskog svijeta, samo “smiješan jutjub snimak”.\nNa pitanje novinara južnoafričkog lista “Mejl end Gardijan” da li je žestoka reakcija na film podsjećanje da je na sličan način muslimanska javnost reagovala i na njegovu knjigu “Satanski stihovi”, Ruždi je rekao “da njegov rad dolazi sa nekog drugog mjesta, za razliku od tog smiješnog video snimka na jutjubu”.\n“Zapravo, nisam ni vidio cio snimak, svega isječak od 14 sekundi koji je prouzrokovao žestoko nasilje i moram da vam kažem da je to najpatetičniji i najnekompletniji film koji sam ikada vidio. A i to što se dešava na drugoj strani, da američka administracija govori da nasilje i ubistvo američkog ambasadora u Bengaziju nisu direktno povezani sa filmom, nego da je moguće da su to unaprijed planirani napadi boraca džihada zbog 11. septembra i godišnjice tragedije u Njujorku, pokazuju da tu ima još nečega”, prokomentarisao je poznati pisac.\nRuždijeva knjiga “Satanski stihovi” je, kada je objavljena 1988. godine, izazvala bijes muslimana zbog svog sadržaja, još uvijek je zabranjena u Indiji, a indijski pisac je dugo vremena živio krijući se zbog toga što ga je iranski revolucionarni lider ajatolah Homeini osudio na smrt. U intervjuu koji je dao za Bi-Bi-Si Salman Ruždi je rekao da ne vjeruje da bi njegova knjiga danas bila uopšte objavljena zbog prisutnog “straha i nervoze” u svijetu i da je zabrana njegove knjige u mnogim zemljama i stalnim prijetnjama njegovom smrću izazvala gubitak interesovanja za takav sadržaj.\n“Teško bi bilo danas objaviti knjigu koja na radikalan način kritikuje islam, izdavači bi morali da budu strašno hrabri, jer jedini način života u slobodnom društvu jeste da imate pravo na slobodnu riječ”, rekao je Ruždi.\nNakon objavljivanja kontroverznog romana “Satanski stihovi”, u Iranu je 1989. izrečena fatva (smrtna presuda) protiv Ruždija, zbog čega je pisac bio primoran da se krije punih 10 godina. Premda je 1998. iranska vlada objavila da neće ništa učiniti da se fatva ostvari, aktuelni vrhovni vođa, ajatol Ali Hamenei je u januaru 2005. potvrdio da se Ruždi i dalje smatra otpadnikom i da je njegovo ubistvo prema islamu dozvoljeno.\nNakon objavljivanja kontroverznog romana “Satanski stihovi”, u Iranu je 1989. izrečena fatva (smrtna presuda) protiv Ruždija\nU saopštenju iranske fondacije se ističe da “ukoliko Ruždi ne bude ubijen, film koji vrijeđa proroka Muhameda neće biti posljednji prezrivi pokušaj” te vrste.\n“Ovo su dani kada je najprikladnije da se to (Ruždijevo ubistvo) obavi”, dodaje se u saopštenju.\nFilm “Nevinost muslimana”, u režiji Amerikanca izraelskog porijekla Sema Basila, koji opisuje život proroka Muhameda na podrugljiv način, povezujući ga sa seksualnim devijacijama, izazvao je bijes muslimana, ubistvo američkog ambasadora u Bengaziju i proteste muslimanskih vjernika u nekoliko zemalja.\nU međuvremenu, film prema Ruždijevom romanu “Djeca ponoći”, koji se odvija u Indiji poslije sticanja nezavisnosti, još nije našao distributera, a kanal Bi-Bi-Si 4 je prekinuo ekranizaciju Ruždijevog dokumentarnog filma “Islam: The Untold Story”, zbog prijetnji.\nRuždi se, takođe, ponovo našao na meti iranskih islamista koji su povećali nagradu za njegovo ubistvo.\nKako prenosi AFP, iranska Hordad fondacija povećala je nagradu za Ruždijevo smaknuće, tvrdeći da antiislamski film koji je razgnjevio muslimane širom svijeta ne bi nikada bio snimljen da je britanski pisac ranije ubijen zbog bogohuljenja.\nIranski mediji citiraju predsjednika fondacije Hasana Saneija koji je objavio da je nagrada za Ruždijevu glavu povećana za 500.000 dolara i da sada iznosi 3,3 miliona dolara.\tOcijeni:\nIntrigantna knjiga sjećanja Salmana Ruždija: Kako preživjeti fatvu Pakistanci zvaničnici zabranili knjigu Malale Jusafzai\nSalman Ruždi promoviše film "Djeca ponoći"\nNezaposlenost, pisanje itd...\nNevinost Muslimana, Salman Ruždi, Ostalo iz svijeta


RTS :: Nagrada za RTS-ov serijal\nFilm i TV Nagrada za RTS-ov serijal\nutorak, 28. maj 2019, 13:09 -> 14:53\nNagrada za RTS-ov serijal\nEpizoda „Slučaj Cvetković“ dokumentarno-igranog serijala Kulturno-umetničkog programa RTS-a „Narodno pozorište u deset činova“, na ovogodišnjem festivalu CIRCOM dobila je pohvalu u kategoriji „Zabava i drama“. Nagrade i pohvale ove Evropske asocijacije javnih servisa biće dodeljene 30. maja, u okviru konferencije koja se održava od 29. do 31. maja u Novom Sadu, koji je ovogodišnji domaćin.\nEpizoda Slučaj Cvetković, polazi od autentičnih zapisa objavljenih u srpskim pozorišnim časopisima – od sećanja i svedočenja umetnika zaposlenih u Narodnom pozorištu u vreme i posle Drugog svetskog rata. Nakon oslobođenja, u Jugoslaviji sprovode se hapšenja onih za koje se sumnjalo da su sarađivali sa okupatorom, a među uhapšenima našli su se i glumci – Aca Cvetković i Jovan Tanić.\nNarator (Nebojša Dugalić) se upušta u istraživanje jednog od najmračnijih perioda XX veka, vremena rata, zarobljeništva, siromaštva, postavljajući pitanje umetničke i društvene odgovornosti glumaca.\nPred naratorom oživljavaju i govore ličnosti iz istorije Narodnog pozorišta – svedoci pomenutih događaja i stradanja glumca Cvetkovića (Goran Jevtić): glumci Pavle Bogatinčević (Hadži Nenad Maričić) i Nevena Urbanova (Nada Šargin), sekretar pozorišta Slobodan A. Jovanović (Nemanja Oliverić), scenograf Miomir Denić (Nikola Vujović), komesar Nikola Popović (Pavle Jerinić) i njegov pomoćnik Branislav Anđelić (Predrag Vasić).


Niška televizija » Miljan Mrdaković, umesto u niškom Radničkom, u Singapuru\nMiljan Mrdaković, umesto u niškom Radničkom, u Singapuru\nObjavljeno 24.01.2014. 13:17\nIskusni centarfor Miljan Mrdaković, koji se pominjao kao pojačanje niškog Radničkog, potpisao je jednogodišnji ugovor sa Tampines Roversom, tako da će ove godine nastupati u Singapuru. Srpski fudbaler prešao je u redove šampiona Singapura sa kojim će se, pored prilike da odbrani titulu, boriti i za plasman u azijsku Ligu šampiona.\nPrvi zvaničnu utakmicu 31-godišnji Nišlija odigraće u okviru kvalifikacija za Ligu šampiona protiv Južne Kine 2. februara, a šampionat Singapura počinje tri nedelje kasnije.\nMrdaković je sezonu počeo u grčkoj Veriji gde je postigao pet golova na 13 utakmica. On važi za jednog od najvećih „svetskih putnika“ među srpskim fudbalerima. Kao 16-godišnjak je napustio Partizan i prešao u Anderleht, nakon čega je igrao ponovo u Srbiji, a zatim i u Austriji, Ukrajini, Izraelu, Portugalu, Kini, Kipru i Grčkoj. Bio je i član olimpijske reprezentacije na Igrama u Pekingu 2008.\nBekvalac saopštio spisak igrača za Antaliju\nIvana Jorović ostala bez titule u Melburnu